Tuzla: Stipendija za učenika generacije Osnovne škole "Slavinovići" - Muftijstvo tuzlansko\nU petak, 11. oktobra 2019. godine imami tuzlanskih džemata Sepetari i Bijela džamija, Esmir-ef. Hasanović i hafiz Abdulah-ef. Okanović posjetili su Osnovnu školu “Slavinovići” i tom prilikom u ime svojih džemata uručili stipendiju učeniku generacije Admiru Haračiću, koji je svoje školovanje nastavio u Gimnaziji “Meša Selimović”.\nTuzlanske imame primio je direktor Mirsad Muhamedbegović koji se zahvalio na ovom činu, ali i ukupnoj dosadašnjoj saradnji. Uručena stipendija samo je nastavak odlične saradnje između škole i ova dva džemata.\n-Mi smo čestitali Admiru na izvanrednom uspjehu, poželjeli mu sreću u nastavku školovanje, pozvali ga da se nastavi truditi i postizati odlične rezultate u obrazovanju, te u budućnosti doprinese u razvoju našeg društva i domovine. Pozvali ga da učestvuje u radu Mreže mladih, te da nikada ne zaboravi svoju školu, svoj džemat, Zajednicu i domovinu Bosnu i Hercegovinu – kazao je Esmir-ef. Hasanović, imam u džematu Sepetari.


EK: Kosovo ispunilo uslove za ukidanje viza | PCNEN\nObjavio/la PCNEN Priča dana, Vijesti 18. Jul. 2018. | 18:56\nEvropski komesar za migracije i unutrašnje poslove Dimitris Avramopulos je saopštio danas u Briselu da je Evropska komisija zaključila da je Kosovo ispunilo sve uslove za EU viznu liberalizaciju i da sad to treba da potvrde Evropski parlament i članice Unije.\n“Sada mi pozivamo Evropski savjet i parlament da idu naprijed i da usvoje naš predlog”, rekao je Avramopulos na konferenciji za novinare zajedno s kosovskim premijerom Hašimom Tačijem koji se takođe obratio novinarima, ali samo na albanskom jeziku, dok prevoda na neki zvanični jezik EU nije bilo, prenosi Beta.\nPrema dosadašnjim naznakama, većina poslanika u Evropskom parlamentu su izgleda naklonjeni odobravanju vizne liberalizacije za kosovske gradjane koji putuju u šengenski prostor na tri mjeseca, ali nezvanično se u diplomatskim krugovima EU, tvrdi da Francuska, Holandija i još najmanje tri zemlje zasad ne smatraju da to već treba učiniti.\nA ograde postoje i kod članica EU koje ne priznaju jednostrano proglašenu nezavisnost Kosova i ostaje da se vidi da li će građani Kosova moći da putuju cijelim šengenskim prostorom s pasošima na kojima stoji da su državljani Republike Kosovo.\nObjavio/la PCNEN na 18:56. Objavljeno u Priča dana, Vijesti. Možete pratiti sve odgovore na ovaj post kroz RSS 2.0. You can skip to the end and leave a response. Pinging is currently not allowed.


Šta mladi u BiH najviše čitaju | PrveNovine\nIzdvojeno, Magazin 0\nŠta mladi u BiH najviše čitaju\nIako su internet i društvene mreže već odavno uzeli maha i promijenili načine komuniciranja, informisanja, izražavanja, pa i čitanja, čini se kako virtualni svijet još ne može pobijediti knjigu u njenom izvornom obliku, barem ne u našoj zemlji. Prema podacima iz gradskih biblioteka u BiH, i mladi i stari biraju tradicionalni način čitanja.\nKako su nam kazali bibliotekari iz Sarajeva, Tuzle, Zenice, Mostara, Travnika i Bihaća, srednjoškolci i studenti posjećuju biblioteke u potrazi za stručnom literaturom te knjigama koje su popularne u određenom periodu. Klasična djela i složenija štiva ipak su draža starijim generacijama.\nNepredvidiv izbor tinejdžera\n“Tinejdžeri uvijek imaju poseban i nepredvidiv izbor. Postoje knjige koje su iznimno popularne jedan period, kao što je recimo opus John Greena, a posebno knjiga ‘Krive su zvijezde’, da bi za veoma kratak period to bila neka sasvim druga knjiga. Treba napomenuti da su uvijek popularni i traženi horori Roberta Stinea, romani Federica Moccie te Vampirska akademija Richelle Meada”, odgovorili su nam iz Gradske biblioteke Zenica.\nBibliotekarka Biblioteke Sarajevo Amela Đelilović-Malešević govori nam kako se mladi interesuju za formu fantastike i popularne ljubavne romane. Tako su neki od najčitanijih romana za mlade u 2018. bili “Ako ostanem” i “Krive su zvijezde” Johna Greena, kao i “Igra prijestolja” autora G.R.R. Martina te vanvremenski Stephen King i njegov roman “To”.\n“Tinejdžeri, ali i oni stariji rado čitaju stripove koji su dio interesante zbirke stripova koje se nalaze na pozajmnim odjeljenjima Multimedijalni centar Mak i Dobrinja. Njegujući nezamjenjivost klasične fizičke knjige, razvijamo i njenu digitalnu verziju, smatrajući da se one ne samo ne isključuju, nego izvanredno nadopunjuju”, kaže Đelilović-Malešević.\nKako bi odgovorila zahtjevima novog doba, Biblioteka Sarajevo uvela je novu uslugu za svoje sve brojnije članove, a riječ je o elektronskim čitačima koji korisnicima nude besplatan pristup e-knjigama sa namjenskih digitalnih platformi i drugih web stranica.\nŠkolarci su veoma česti posjetitelji i Narodne biblioteka Mostar gdje pozajmljuju prije svega lektire i literaturu potrebnu za školu, a zatim ljubavne romane i horore.\n“Svjedoci smo da je razvoj tehnologije negativno utjecao na naviku čitanja, ponajviše na tinejdžere, ali ipak možemo izdvojiti ovu skupinu kada je riječ o pozajmljivanju knjiga iz naše biblioteke”, kažu iz mostarske biblioteke.\nAmerički pisac Robert Lawrence Stine jedan je od omiljenih i među tinejdžerima u Mostaru. Potom su traženi romani kao što su “Ruža”, “Čekajući Tahira”, “Tinejdžer u izgnanstvu”, kao i romani autorice Elmire Helać-Mekić “Kamen”‘ i “Kaldrma”‘.\n“Građani Mostara mnogo čitaju što nam govori činjenica o broju upisanih članova. Postoje članovi koji čitaju samo klasike ili složenija štiva, dok naravno postoje i članovi koji traže romane za opuštanje, ljubavne romane i slično. Starije generacije većinom čitaju popularne klasike i filozofska djela. Neizostavno je spomenuti da najviše čitaju bh. autore, Karahasana, Selimovića i Andrića, kao i Krležu, Bukovskog, Tolstoja…”, dodaju iz Narodne biblioteke Mostar.\nUčenici osnovnih škola, srednjoškolci i studenti najbrojniji su članovi Narodne i univerzitetske biblioteke “Derviš Sušić” u Tuzli, a ujedno i najviše koriste usluge čitaonice i drugih odjeljenja ove biblioteke, posebno Američkog kutka i Austrijske biblioteke.\nKako nam govori direktorica tuzlanske biblioteke Mirna Trifković, neki od najaktuelnijih naslova među tuzanskom omladinom su “Udario me pubertet u glavu” Roberta Takariča, serijal Louise May Alcott koji prati život četiri djevojčice, serijal Lauren Kate “Pali anđeo” , djela Sare Mlinovski “I ne pomišljaj na to” te “Dobro razmisli”, knjige Margaret Clark “Povratak na pravi put”, “Dijete ulice” i “Opet na pravom putu: Dnevnik djeteta sa ulice”.\nSlična situacija je i na području Unsko-sanskog kantona gdje vlada veliki interes srednjoškolaca za novija književna djela, horore i fantazije.\n“Tinejdžeri su prilično aktivni. Najviše ih interesuje beletristika, odnosno literatura za uzrast ‘young adults’. Čitaju autore kao što je John Green, Rainbow Rowell, Robyn Schneider, Lois Lowry…. Dalje, dosta su popularni Divergent saga, Sumrak saga, Labirint saga.. Naravno, koriste i stručnu i naučnu literaturu za izradu seminarskih radova, eseja ili maturskih radova, u zavisnosti od teme koju imaju”, kazala nam je direktorica Kantonalne i univerzitetske biblioteke u Bihaću Mirela Midžić.\nPenzioneri čitaju trilere\nStarije generacije u BiH, saznajemo iz gradskih biblioteka, čitaju žanrovski najraznovrsniju literaturu – ljubavne, historijske i kriminalističke romane, memoare, biografije i autobiografije znamenitih ličnosti.\n“Ono što je zanimljivo za stariju generaciju jeste da veoma često pozajmljuju novija izdanja te pokušavaju pratiti sve što se izdaje kod nas i u svijetu”, kažu nam iz Gradske biblioteke Zenica.\nPenzioneri u BiH u posljednje vrijeme često čitaju trilere Johna Grishama, Dana Browna, Joa Nesbea i Adler-Olsena te uvijek rado traže romane Orahana Pamuka, Guillaume Mussoa i Paola Coelha.\nKada je riječ o složenijem štivu, spremnost za čitanje i razumijevanje ovakve literature pokazuju uglavnom studenti i drugi predstavnici akademske zajednice.\n“Uvijek je određeni broj korisnika spreman čitati ono što je u samom vrhu svjetske literature kao što su, naprimjer, laureati Nobelove, Bookerove ili Pulitzerove nagrade. Složenije štivo posebno čitaju studenti književnosti ili kulturologije koji, u skladu sa svojim potrebama na fakultetu, često pozajmljuju ovu vrstu literature”, saznajemo iz Gradske biblioteke Zenica.\nMirna Trifković iz tuzlanske biblioteke dodaje kako su zahtjevi korisnika koji tragaju za složenijim štivom glavnom vezani za izradu seminarskih, naučnih, master radova te publikacija koje tretiraju teme iz historije ili drugih naučnih oblasti, a iziskuju istraživački rad.\nU bh. javnosti vlada mišljenje kako je sve manje ljubitelja knjige te da mladi uglavnom čitaju ono što moraju – školske lektire za koje često pronađu skraćena izdanja na internetu, a stariji se pronalaze u laganom američkom štivu.\nMeđutim, sudeći prema podacima iz bh. biblioteka, internet još nije nadvladao hrapavost papira kod hiljada iskrenih ljubitelja knjige u našoj zemlji, a knjige čitaju i mladi i stari.


Forex Stock Exchange Forum » Forex i Berza Forum » Edukacija o Trgovanju na Berzi » Primena neuronskih mreža za predikciju kretanja cena akcija na berzi\n1 Primena neuronskih mreža za predikciju kretanja cena akcija na berzi Sun Jun 14, 2015 7:07 pm\nU ovom radu je opisana mogućnost primene neuronskih mreža u analiziranju kretanja cena akcija na finansijskim berzama. Kretanje cena akcija modelovano je pomoću tehničkih parametara krivih koji se koriste za obuku modela neuronske mreže za predikciju. Krajnji izlaz/rezultat je binarni signal koji služi za donošenje odluka o kupovini akcija na finansijskoj berzi i traženje profitabilne strategije trgovanja. U radu je izvršena eksperimentalna analiza na skupu osnovnih i izvedenih atributa.Svi eksperimenti sa neuronskim mrežama urađeni su na softverskom paketu WEKA. Dobijeni rezultati za 10 analiziranih kompanija ukazuju da se pomoću neuronskih mreža mogu identifikovati dobre strategije ulaganja na berzi. Cilj rada je doprinos daljem razvoju nauke u ovoj još uvek nedovoljno razvijenoj i kompleksnoj naučnoj oblasti.\nU savremenom poslovnom svetu potrebno je na odgovarajući način iskoristiti dostupne informacije i na osnovu toga doneti ispravne investicione odluke. Veliki broj podataka ukazao je na potrebu za razvojem novih tehnika za analizu podataka. Proces otkrivanja znanja sadržanog u bazama podataka naziva se istraživanje ili rudarenje podataka (data mining ).Primena novih tehnika u analizi podataka bi mogla doprineti poboljšanju poslovanja kompanija u donošenju racionalnih i efikasnih investicionih odluka.Mnoge studije koje se bave ovom problematikom ne uzimaju u obzir moderne algoritme za predviđanje,relevantnost ulaznih atributa i performanse modela u pripremi strategije trgovanja.\nNeuronske mreže kao jedna od metoda vestačke inteligencije predstavljaju perspektivu poslovanja u budućnosti. Osnovni cilj primene neuronskih mreža jeste podrška donosiocu odluke u analizi i uočavanju određenih pravilnosti i relacija u podacima, što treba da omogući donošenje ispravnih odluka o investicionim\nFinansijsko tržište je kompleksan, nestacionaran i nelinearan dinamički sistem što čini zadatak predviđanja\nkretanja cena akcija na finansijskim berzama izuzetno teškim.Donošenje investicionih odluka nije ni malo jednostavan posao i zbog toga naučnici istražuju i razvijaju nove metode.\nNastoji se da sa primenom neuronskih mreža u predikciji kretanja cena akcija ostvari veći stepen tačnosti investicionih odluka uz manja odstupanja, tj. greške modela. Polazi se od hipoteze da se tradicionalne tehničke analize krivih mogu kombinovati na inteligentan način i tako predvideti kretanja cena akcija.\nEksperimentalni rezultati dobijeni su korišćenjem alata:Analayzer XL za računanje tehničkih indikatora, Python skript jezik za procesiranje podataka i programski paket Weka sa implementacijom neuronskih mreža i algoritmima za selekciju atributa.\nIstorijski razvoj neuronskih mreža započet je 1943.godine.Kao začetnici razvoja neuronskih mreža navode se Warren McCulloch i Walter Pitts, koji su u svom radu uveli prvi, jednostavni matematički model neurona po uzoru na osnovne ćelije nervnog sistema. Stalni razvoj nauke omogućio je da se primenljivost neuronskih mreža u ekonomiji sve uspešnije može realizovati. Postoje različiti načini primene neuronskih mreža u predviđanju cena i prinosa akcija. Jedan od analiziranih je rad White, H., koji predstavlja rezultate dobijene upotrebom neuronskih mreža za modelovanje i učenje tehnika otkrivanja i dekodovanja nelinearnih pravilnosti u kretanjima cena akcija.\nAutor se fokusira na slučaju dnevnih prinosa IBM-ove akcije. Kimoto, T. i ostali su u radu predložili studiju koja se bavi predviđanjem vremena za kupovinu i prodaju akcija na Tokijskoj berzi. Sistem je zasnovan na modularnim neuronskim mrežama. Autori su razvili niz učenja, algoritme i metode za predviđanje Tokijskih cenovnih indeksa.\nNjihove predikcije imaju veliku tačnost i u simulacijama trgovine akcijama ostvaruju odličnu zaradu.\nStudija Luhasz, G. imala je za cilj da stvori hibridni sistem zasnovan na multi-agent arhitekturi. Istraživali su\nrazličite metode neuronskih mreža. Uporedili su rezultate nerekurentnih (Standard Feedforward) i rekurentnih (Elman i Jordan) neuronskih mreža. U osnovi njihovog istraživanja je predviđanje cena akcija narednog dana i pokretanje signala za kupovinu/prodaju. Analiziranjem tehničkih i fundamentalnih indikatora berzanskih indeksa dobili su informacije od značaja za poboljšanje profitabilnosti investicija u kratkom i srednjem roku.\nTakođe su računali korelacije između cena, obima i broja transakcija. Analiza je vršena na osnovu berzanskih indeksa tržišta u Bukureštu. Primeri drugih radova ukazuju na popularnost i značaj neuronskih mreža za predviđanje prodaje.David Enke je u svom istraživanju ukazao da na finansijskim tržištima postoji nelinearnost i da se primenom neuronskih mreža može uočiti njihova veza.\nZa razliku od Markowitz-eve teorije koja računa srednji prinos i korelaciju kretanja cena, savremena se zasniva na predikciji i korelaciji greška predikcije. Na osnovu toga se izvrši odabir akcija koje će formirati optimalni portfolio hartija od vrednosti. Po uzoru na prethodni i navedene radove, zasniva se i istraživanje ovog rada. Cilj je da se analizom tehničkih indikatora i primenom navedenih softverskih programa izvrši predikcija signala za kupovinu akcija.\n» Indeks Prosečnog Usmerenog Kretanja - ADX\nbinary BANX 9 2 estrategia Forex 4xCube N Larson xtrade 34 signals macd 10 f parabolic alpari TECHNICAL Daily 5 4 Bitcoin 26 3 1 usdjpy


HotSport»Domaći fudbal, Fudbal, Evropske lige, Evrokupovi»ENGLEZI ISPROZIVALI IGRAČA ZVEZDE: Zar je njemu mesto u Ligi šampiona!?\nAleksandar Ilić| 2019-11-07T12:29:42+02:00\t7. nov 2019. 12:29|25 Comments|HotSport\nNaime, Crvena zvezda je dovela Radživa van La Paru iz Hadersfilda i dobro su njegovi kvaliteti poznati navijačima na Ostrvu. Navijači se na društvenim mrežama pitaju otkud igrač njegovog kalibra uopšte u Ligi šampiona.\nPodsećanja radi, u Crvenu zvezdu došao je kao veliko pojačanje, igrač koji je nastupao u Premijer ligi. Crveno-beli su ga platili 1.200.000 evra.\nFucking hell Rajiv Van La Parra plays for Red Star😂\n— Liam (@LiamTHFC98_) November 6, 2019\nMeanwhile Rajiv van la Parra is playing in the champions league against spurs…\n— Connor (@ConnorReney10) November 6, 2019\nTAGOVI: Crvena Zvezda, Totenhem, Radživ van la para\nLa bella vita 07.11.2019. at 13:32- Odgovori\t (0)\t (0)\nLa para je sa marinom najbolji igrac zvezde.ljudi kao g.ilic nisu videli loptu ni za rodjendan pa je normalno da su im komentari glupost.\nSteva 07.11.2019. at 14:46- Odgovori\t (0)\t (0)\nTerza ti li si?\nDeki78 08.11.2019. at 08:18- Odgovori\t (0)\t (0)\nPa svako normalan se pita šta će Van la Prevara u Zvezdi!?!?Sa kojim preporukama i kojim CV-em je zaslužio da igra LŠ,kad nije ni za ovu Pingpong ligu?Za te pare su mogli da dovedu dva mlada Afrikanca da grizu na tetenu. Divim se mozgu iz Zvezde koji je pronašao ovog kvaziigrsča.\nMilovan 08.11.2019. at 12:40- Odgovori\t (0)\t (0)\nPa on i nije doveden sto dobro igra. Covek sluzi da se peru pare. To svi znaju.\nKondor 07.11.2019. at 16:00- Odgovori\t (0)\t (0)\nDva su bisera ovog poluamaterskog trenera Milojevića: uvrstio je u tim za LŠ, Van la Paru, rezervistu iz druge lige Engleske i Boaćija, standardnog rezervistu iz kineske 86. lige sveta! Kakvi “kapitalci”, takav i trener! Sa ovim stručnjakom ćemo protiv Bajerna u Beogradu i Olimpijakosa u Atini primiti još desetak golova! Napred u nove poraze!\nAco755 08.11.2019. at 14:25- Odgovori\t (0)\t (0)\nPavkov nista bolji\npartizanovac 07.11.2019. at 17:06- Odgovori\t (0)\t (0)\n@Kondor; u mnogim komentarima i ja sam Kondor ovog puta sam partizanovac i hoću da branim Zvezdinog trenera (jer je za našeg Tata Mata), ne volim ga zbog njegove aroganntne pojave, ali da zna da radi svoj posao, zna.Nije problem u njemu već u onoima koji dovode igrače a on treba da ih iskoristi kako zna i ume.Ah, ti procenti.\nArapin Grobar 07.11.2019. at 18:16- Odgovori\t (0)\t (0)\nTi se ocigledno ne razumes u fudbal. Milojevic je jedan obican duster, covek koji pobedjuje samo u nanestenim tekmama (Salzburg, Liverpul, Olimpijakos i u domacem prvenstvu). Zato ga u derbiju nema nigde. Za njega je Sava magistar fudbala, u dva derbija koje je odigrao Partizan pod Savinim vodjstvom, cigani nisu sutnuli na gol, a i Mirkovic ga je razbio u derbiju. Taj kvazi trener je los strucnjak i tesko govedo kao covek. To je mnogo puta dokazao do sada. Ziveo Partizan.\nSašo 07.11.2019. at 17:50- Odgovori\t (0)\t (0)\nZvezdaš sam 54 godine dakle od rođenja,ali moram da kažem da Zvezdi sa ovakvim igračima nije mesto u Evropi,ni u ligi šampiona i u logi Evrope.Nemamo kvalitet i izgledamo ko amaterski klub.Niko ne trči,srednji red loš,a u obrani raspad sistema.Jedino Borjan i Pa kov svetlo na kraju tunela,ostali nisu ni za drugu Srpsku ligu.Potjerali smo Stojkovića koji je jedini evropski format igrača.\nЈа 07.11.2019. at 18:38- Odgovori\t (0)\t (0)\nsaso: tti si slon ako je pavkov igrac.nikad nece dobiti ni 100 dinara za transver\nLuka 07.11.2019. at 19:03- Odgovori\t (0)\t (0)\nAko vec nema igraca za evropsko natjecanje,onda trener mora kod igraca provocirati voljni momenat,da snagom itrkom svih 90 minuta pokusaju destrukcijom razbiti igru protivnika,a ne se ponasati kao statisti i promatraci.Jad i ocekivana katastrofa.\nMarko Markovic 07.11.2019. at 19:13- Odgovori\t (0)\t (0)\nVi stvarno sanjate ljudi sta vam je. Englezi nas rasturili u sve utakmice 9 golova halooo 9 komada ljudiiiii. Stvarno smo umisljeni da smo neko u fudbalu. Da ali samo u Srbiji.\n999999 komada halooo filozofi otvorite uci.\nneko 07.11.2019. at 19:57- Odgovori\t (0)\t (0)\nu ligi sampiona se vidi kakvog je kvaliteta zvezda i u kakvoj ligi igra,amaterski fudbal u amaterskoj ligi.\nDragisa Jankovic 07.11.2019. at 19:58- Odgovori\t (0)\t (0)\nPola njemu pola Terzivu i Milojevicu\nDamjan 07.11.2019. at 20:43- Odgovori\t (0)\t (0)\nVlajko 07.11.2019. at 21:56- Odgovori\t (0)\t (0)\nMa da super je. Zato nije našao nigde aganžman nego je završio u Zvezdi a koliko je dobar pokazuju rezultati. Pustite teorije i kakav je na treningu.\nGojko 07.11.2019. at 22:29- Odgovori\t (0)\t (0)\nVan kapara napolje iz tima\nLaki 08.11.2019. at 11:38- Odgovori\t (0)\t (0)\nMilojevic je covek na pogresnom mestu, u domacem prvenstvu su mu sve utakmice kupljene neke sa jednim neke sa dva penala, koji su njegovi kvaliteti, u Evropi bruka sto se tice ekipe i igraca mnogima tu nije mesto, pocev od Pavkova Rodica, Jovanica oni su za opstinsku ligu, Miloju je Zvezda bogom dana jer ga niko drugi nece\nMiroslav 08.11.2019. at 14:29- Odgovori\t (0)\t (0)\nLa Para najgori igrac u istoriji ZVEZDE.\nTreba ga se sto pre osloboditi\npop 08.11.2019. at 14:41- Odgovori\t (0)\t (0)\nAko bi se našao neki naivni Arapin ,pa da kupi Zvezdu i Partizan, uloži lovu u trenere i iprave igrače ima šanse da se ne brukamo u Evropi.Ali, i nemašanse,jer bi mu ovi naši skakavci pojeli pola para.\nAnonimni 08.11.2019. at 18:15- Odgovori\t (0)\t (0)\novaj van la para zajedno sa onim sto ga doveo oboje operisani od fudbala a i zvezda ima mnogo tih koi zasluzuju to van jer nisu ni za seoski klub a kamoli za c z i evropu brukaju svetskog sampiona aut rukon ne mogu da se nadju lopta se od njih odbija kao od direka\nAnonimni 09.11.2019. at 16:14- Odgovori\t (0)\t (0)\nA. B 09.11.2019. at 16:16- Odgovori\t (0)\t (0)\nNagual 10.11.2019. at 09:32- Odgovori\t (0)\t (0)\nZar je igracima Totenhema mesto u Ligi samoiona kada se zna da im je Bajern,koji je inace u krizi,porucio 7 golova kao gost?\nSveta 12.11.2019. at 19:52- Odgovori\t (0)\t (0)\nMnogo je interesantno a još više žalosno od strane srpskih novinara koji prenose pisanje engleske štampe i njihove komentare. Očevo nekoh od ovih engleskih fudbalera su uništavali Srbiju otimali KiM, trgovali ljudskim organima i još imaju obraza da kritikuju srpske fudbalere. Srbija je prinuđena da se takmiči sa okupatorima, ubicama i banditima ali nije prinuđena da srpska štampa prenosi komentare imenovanih.


Planinarsko društvo Bundek poziva vas na još jedno zanimljivo putopisno predavanje, ovog puta iz pera njihovog dragog prijatelja Mateja Perkova.\nRiječ je o ekspediciji 'From sea to Summit' Iran – Damavand 2017, zanimljivoj priči o usponu od obale Kaspijskog mora do najvišeg iranskog vrha Damavanda (5671 m).\nTim usponom upisao se u povijest kao prvi Podravac i Hrvat kojem je to uspjelo ispenjati. Matej Perkov će vam atraktivnim fotografijama i pričama iz prve ruke prenijeti doživljaje i iskustva koje je proživio na putu od pješčane plaže, kroz džunglu i polja riže, do najvišeg iranskog vrha Damavanda (5671 m).\nUlaz je slobodan, svi ste dobrodošli u Centar za kulturu 'Rudar' Mursko Središće u ponedjeljak, 19. veljače 2018. s početkom u 19 sati.


Sport | RTV7 | Medijski servis grada Tuzle | Stranica 368\nFudbaler Manchester Uniteda Paul Pogba rekao je da je prošle sezone imao malih problema s mena...\nU dvorani Mejdan u Tuzli obavljaju se posljednji radovi uoči kvalifikcionog meča košarkaša Bos...\nGolman reprezentacije Egipta Essam el Hadary zvanično je postao najstariji igrač koji je upisa...\nNajtalentovaniji bh. košarkaš, jedan od najvažnijih igrača košarkaške reprezentacije BiH i nov...\nIzvučene grupe za rukometno Svjetsko prvenstvo u Njemačkoj i Danskoj 2019. godine\nObavljeno je žrijebanje za Svjetsko prvenstvo u rukometu koje će se 2019. godine održati u Nje...\n(Video) Sportska manifestacija ˝Tuzlanski Ironman˝ privukla i muškarce i žene\nU Tuzli se danas održala jedinstvena sportska manifestacija – ˝Tuzlanski Ironman˝. Ovo j...\nBaraban potpisao za Slobodu\nTridesetogodišnji napadač Ivan Baraban novi je nogometaš tuzlanske Slobode, potvrdio je Feni s...\n(VIDEO) Na kafi sa: Matija Klasina, učesnik trke ˝Tuzla 25. maj˝\n23.05.2016., 12:28\t1 komentar 284 Pregleda\nU rubrici ˝Na kafi sa˝ predstavljamo Matiju Klasinu, biciklističkog reprezentativca Hrvatske, jednog od najboljih evropskih biciklista a ujedno i pobjednika utrke ˝Tuzla 25. maj˝. (RTV7)\nTuka treći u utrci na 800 metara u Rabatu\n22.05.2016., 19:25\tOstavite komentar 297 Pregleda\nNajbolji bh. atletičar Amel Tuka na Dijamantskoj ligi u Rabatu plasirao se na treće mjesto u utrci na 800 metara, sa vremenom 1:45:41. Pobjednik Francuz Pierre-Ambroise Bosse je ostvario vrijeme 1:44.51, dok je drugo mjesto zauzeo ...\nDominacija Gruđanki nastavljena, pobjedom nad tuzlanskim Jedinstvom osvojile Kup BiH\n22.05.2016., 17:13\tOstavite komentar 202 Pregleda\nRukometašice Gruda osvojile su Kup Bosne i Hercegovine. Gruđanke su odbranile naslov u Kupu pošto su u finalu u Tuzli pobijedile ekipu Jedinstva uvjerljivim rezultatom 30:19. Jedinstvo je u polufinalu Kupa jučer savladalo Bihać, ali Grude ...\nMirza Hanić treći na turniru u Zagrebu\n22.05.2016., 15:03\tOstavite komentar 245 Pregleda\nMirza Hanić, najbolji stonoteniser tuzlanskog STK Kreka Edelex, nastavlja sa uspjesima, a ovog vikenda se okitio medaljom na prestižnom međunarodnom takmičenju. U dubl kategoriji Mirza Hanić i Dino Čizmić (Cazin) predstavljali su reprezentaciju Bosne i Hercegovine na ...\n(VIDEO) Husić za RTV7:Musemić ostaje, u planu devet pojačanja\n22.05.2016., 14:06\tOstavite komentar 2,341 Pregleda\nU današnjem izdanju Tuzle danas, ugostili smo gospodina Azmira Husića i sa njim razgovarali o završenoj sezoni, planovima za narednu, novim pojačanjima Slobode. Pogledajte i poslušajte razgovor… (RTV7)\nDamir Mulaomerović “poludio” nakon utakmice u Zadru\n22.05.2016., 12:46\tOstavite komentar 321 Pregleda\nNovi selektor košarkaške reprezentacije BiH i trener zagrebačke Cibone, Damir Mulaomerović, sinoć je nakon meča u Zadru imao izljeve bijesa zbog uvredljivog i rasističkog navijanja domaćih navijača. “Ovo nema veze sa pobjedom Zadra koja je zaslužena. ...\nKup BiH za rukometašice: Jedinstvo i Grude u finalu\n22.05.2016., 9:07\tOstavite komentar 197 Pregleda\nRukometašice Jedinstva i Gruda finalistikinje su završnog turnira Kupa BiH, koji se igra u tuzlanskom Mejdanu. Rukometašice tuzlanskog Jedinstva u prvoj polufinalnoj utakmici pobijedile su ekipu Bihaća sa 23:17 (8:7). U drugom polufinalu ekipa Gruda, koja ...\nPjanić spreman da pregovara sa Juventusom\n21.05.2016., 16:53\tOstavite komentar 238 Pregleda\nFudbaler Rome Miralem Pjanić spreman je da uđe u pregovore sa Juventusom i razmotri prelazak u redove šampiona Italije. Torinski klub zainteresovan je za jednog od najboljih veznih igrača u Seriji A i želi da iskoristi ...\nDanas Međunarodna biciklistička trka „Tuzla 25.maj“\n21.05.2016., 6:47\tOstavite komentar 1,532 Pregleda\nU organizaciji Biciklističkog kluba Zmaj od Bosne, danas će se održati tradicionalna 21.po redu, Međunarodna biciklistička trka „Tuzla 25.maj“, jedna od najstarijih sportskih manifestacija u BiH. Strat trke je u 11 sati ispred tržnog cenra Omega ...\nU Mejdanu završnica Kupa BiH za rukometašice\n21.05.2016., 6:43\tOstavite komentar 211 Pregleda\nOvog vikenda Tuzla i Omladinski ženski rukometni klub Jedinstvo, domaćini su završnice Kupa BiH. Nakon osvajanja odličnog drugog mjesta u Premijer ligi BiH, pred popularnim Labudicama je novi izazov, u kojima će dati svoj maksimum da ...\nStranica 368 od 594« prvo...340350360«366367368369370\t»\t380390400...zadnje »


Aktuelno Novi radovi Vesne Pavlović u Filips Kolekciji 24 maj, 2014\nRadeći na instalaciji, Vesna Pavlović je koristila fotografske negative velikih formata koje je skenirala direktno, i pretvorila u fotografije. "Jedan od radova je bila zavesa koju ja zovem modernistička zavesa koja korespondira sa zavesama kao motivima pronadjeni na fotografijama, na kojoj je odstampana fotografija. Vizura slike se menja u toku dana; publika može da sagleda taj rad iz više uglova prolazeći kroz prostor i u različita doba dana. Ceo prozor koji je visok 15, 20 metara funkiconiše kao veliki „lightbox“ na kome se sagledavaju fotografski negativi. Tako da je postupak bio vrlo fotografski i u srži samog medija, sa pokusajem da se nekako poveže institucija, istorija, kultura tog peiroda sa vrlo specifičnim izborima elemenata koji na kraju postaju vidljivi u samoj instalaciji."


Irački zamjenik ministra unutarnjih poslova: "ISIL ima dovoljno oružja za zauzimanje Bagdada" - SAD razmatra slanje trupa s ciljem obuke iračkih vojnika | advance.hr vijesti\n22. Siječanj 2014. | 15:00\nIrački zamjenik ministra unutarnjih poslova: "ISIL ima dovoljno oružja za zauzimanje Bagdada" - SAD razmatra slanje trupa s ciljem obuke iračkih vojnika\nGrad Falluja, koji se nalazi pod kontrolom Al-Qaeda militanata, udaljen je svega 40-ak kilometara cestovnom linijom od glavnog grada Iraka, Bagdada. Unatoč ofenzivi iračke vojske na prostoru zapadne provincije Anbar, Falluja, kao i znatan dio grada Ramadija, i dalje se nalaze pod kontrolom Al-Qaedinog ogranka ISIL. Jedan visoki irački dužnosnik, zamjenik ministra unutarnjih poslova, Adnan Al-Asadi, rekao je kako pripadnici ISIL-a "imaju dovoljno naoružanja za invaziju na Bagdad". "Oružje koje su doveli u Falluju je veliko, napredno i iskreno govoreći, dovoljno za okupaciju Bagdada", rekao je u govoru. Nije specificirao s koliko točno oružja sada raspolaže ISIl, no navodi kako su se u Falluj...


Stopa rizika od siromaštva ili socijalne isključenosti iznosila je 29,8 odsto, i ona je u odnosu na 2019. bila niža za 1,9 procentnih poena, prenose Novosti.\nStopa rizika od siromaštva, kako objašnjavaju u RZZS, predstavlja procenat onih čiji je prihod niži od praga rizika od siromaštva, a on je u 2020. iznosio 22.000 dinara mesečno za jednočlano domaćinstvo. Za domaćinstvo s dvoje odraslih i jednim detetom do 14 godina bio je 39.600 dinara, dok je za četvoročlano domaćinstvo s dvoje odraslih i dvoje dece iznosio 46.200 dinara.\nZA GARANTOVANE PENZIJE 200.000 KANDIDATA! Mnogi su ostali na cedilu, imaju godine, a ne primaju ni dinara, ima li rešenja\nStopa rizika od siromaštva ili socijalne isključenosti pokazuje procenat onih koji su u riziku od siromaštva, ili su izrazito materijalno uskraćeni, ili žive u domaćinstvima veoma niskog intenziteta rada.\nPosmatrano prema starosti, lica mlađa od 18 godina bila su najviše izložena riziku od siromaštva (24,2 odsto), kao i lica starosti od 18 do 24 godina (23,6 odsto). Najnižu stopu rizika od siromaštva imala su lica stara 25 - 54 godine.\nPrema tipu domaćinstva, najvišu stopu rizika imale su osobe u domaćinstvima sa dve odrasle osobe i troje ili više izdržavane dece (37,2 odsto), kao i jednočlana domaćinstva starosti ispod 65 godina (37,1 odsto). S najnižom stopom su bila domaćinstva koja čine tri ili više odraslih osoba.\nKad su u pitanju punoletni građani, najizloženiji riziku od siromaštva bili su nezaposleni (46,7 odsto), dok je najniža stopa rizika za lica zaposlena kod poslodavca (6,2 odsto). Za penzionere ova stopa je iznosila 19,4 odsto.


OD 1. MAJA: Svi vakcinisani građani Srbije dobiće digitalni kovid sertifikat : Nadlanu.com\nOD 1. MAJA: Svi vakcinisani građani Srbije dobiće digitalni kovid sertifikat\nObjavljeno 30. apr 2021. / 09:00:53\nPremijerka Srbije Ana Brnabić najavila je juče da će vakcinisani građani Srbije od subote, 1. maja, dobijati digitalne kovid sertifikate.\nBrnabićeva je, u parlamentu odgovarajući na pitanje poslanice Jasmine Karanac (SDPS), kako motivisati građane da se vakcinišu, ukazala da je Srbija uspostavila od početka procesa odličan IT sistem, koji omogućava izdavanje elektronskih sertifikata. Ti sertifikati treba da omoguće putovanje vakcinisanih građana.\nBrnabićeva je prenela da se do 28. aprila u 15 časova u Srbiji ukupno, makar jednom dozom, vakcinisalo 2.150.280 građana, što je iznad 30 odsto ukupnog punoletnog stanovništva.\nDrugu dozu vakcine, kako je dodala, primilo je 1.462.125 građana, što je 25,6 odsto punoletne populacije, prenosi Tanjug.\nRekla je da će Srbija imati uskoro oko 40 odsto ukupne populacije koja bi bila vakcinisana, što je dobro, ali istovremeno je ukazala da postoje velike razlike između gradova i opština.\nKod osoba starijih od 75 godina vakcinisano je 52 odsto, ali kod onih do 35 godina još se mora mnogo toga uraditi, konstatovala je Brnabićeva.\nPodsetila je da država zajedno sa Beogradom, Novim Sadom i drugim gradovima, kao i festivalima, od 15. maja pokreće kampanju za motivisanje mladih da se vakcinišu.\n- Masovno otvaramo i lokalne domove zdravlja za vakcinaciju. Pohvalila bih opštinu Bosilegrad, gde idu do kuće i vakcinišu građane. Moraćemo tako u nekim razuđenijim opštinama dalje od gradskog jezgra - objasnila je ona.\n- Brojevi padaju, a najveći deo toga je zahvaljujući vakcinaciji, što se najbolje vidi u Beogradu, gde dramatično pada broj obolelih. Vakcinacija radi - istakla je premijerka apelujući na građane da se vakcinišu.\nNaglasila je da Srbija ima vakcine trenutno za sigurno još 350.000 građana, a od 5. maja dobija novu isporuku 104.000 vakcina kompanije "Fajzer", te stižu dodatne količine vakcina i iz Kovaks programa.\n- Nemamo problem sa vakcinama, hajde da budemo odgovorni i vratimo se normalnom životu - zaključila je Brnabićeva.\nAna Brnabićdigitalni sertifikatkoronaviruskovid sertifikatkovid19revakcinacijavakcinavakcinacija


Platinum Starlight® 7 USB 2.0 - Mkabl\nUSB kablovi-saznajte više\nVrsta 1m (80.500 din)\nPlatinum Starlight® 7 USB 2.0 je referentni audio kabl, namenjen vrhunskim High End audio sistemima. Primenjeni su konektori od karbonskih vlakana, nova WireWorld tehnologija i patentirani DNA Helix™ dizajn koji koristi 6 signalnih provodnika od čistog srebra, što je dvostruko više nego drugi USB kablovi. Povećava brzinu prenosa i smanjuje jitter, čime obezbedjuje značajan opšti napredak u kvalitetu zvuka. Još jedna posebna osobina kabla je provodnik za napajanje,koji je u potpunosti izolovan od provodnika signala i time potpuno uklanja smetnje. Apsolutni je pobednik u svim uporednim testovima USB kablova.\nU ponudi je i dužina od 0.5 m, po ceni 66.000 Din.\nStarlight® USB 3.0 A to Micro-B\nStarlight® USB 3.0 A to B\nChroma™ 7 USB 2.0\nStarlight® 7 USB 2.0\nUltraviolet™ 7 USB 2.0\nStarlight® USB 3.0 A to Micro-B je novi kabl visokih performansi koji koristi patentirani Symmetricon® dizajn. ...\nChroma™ 7 USB 2.0 kabl koristi isti patentirani Symmetricon® dizajn kao i napredni Starlight®. Razlika je u materijalu provodnika,koji su od OFC bakra, da bi se dobila ušteda na ceni. Konektori su pozlaćeni a izolacija je superiorna ...\nStarlight® 7 USB 2.0 je kabl visokih performansi koji koristi patentirani Symmetricon® dizajn.Provodnici su od OFC bakra prevučenih solidnim slojem srebra da bi se dobila savršena rezolucija. Konektori su pozlaćeni a izolacija je superiorna Composile...\n5.750 din 4.025 din\nUltraviolet™ 7 USB 2.0 kabl koristi isti patentirani Symmetricon® dizajn kao i napredni Starlight®. Razlika je u tanjem sloju srebra na provodnicima od OFC bakra, da bi se dobila ušteda na ceni. Konektori su pozlaćeni a izolacija je superiorna Compos...


Erasmus+ Masaryk Univerzitet, konkurs 16/17 – University of Sarajevo International Relations Office\nErasmus+ Masaryk Univerzitet, konkurs 16/17\nU okviru ERASMUS+ programa – kreditna mobilnost – raspisan je konkurs za mobilnost na Masaryk Univerzitetu u Brnu (Češka Republika) u ljetnom semestru akademske 2016/2017. godine. Na konkurs se mogu prijaviti:\n– studenti Univerziteta u Sarajevu za jednosemestralni studijski i istraživački boravak\n– akademsko i administrativno osoblje Univerziteta u Sarajevu za boravak u trajanju od 7 dana u svojstvu predavača/obuke.\nNa konkurs se mogu prijaviti studenti prvog, drugog i trećeg ciklusa (bachelor, master i doktoranti) te akademsko i administrativno osoblje Univerziteta u Sarajevu.\nLista dokumenata, kao i proces prijavljivanja prema odgovarajućoj kategoriji je objašnjeno ovdje. NAPOMENA: studentima bachelor i master studija nije potrebno pozivno pismo (pre-acceptance letter).\nRok za online prijavu je produžen do 15.10.2016. godine.\nPo završetku konkursa, EU univerzitet će izvršiti provjeru podobnosti pristiglih prijava (ispunjenost uslova u skladu sa Erasmus+ pravilima, validnost dostavljenih dokumenata) kao i akademsku procjenu svih prijavljenih kandidata, te će podobne prijave biti predložene kao nominacije.\nNext story Erasmus+ Univerzitet u Groningenu konkurs 16/17\nPrevious story Erasmus+ Univerzitet u Helsinkiju, Finska – student


Ambasadorka SAD Jacobson: Očekujem veću bezbednost na nedeljnim izborima\nAmbasadorka SAD na Kosovu Tracey Ann Jacobson uoči ponovljenih izbora u tri biračka centra u severnoj Mitrovici poručuje biračima da glasaju za kandidata koji će opštinu voditi ka svetlijoj budućnosti, a ne za onog koji daje najlepša obećanja ili upućuje najružnije pretnje.\nRSE: Policija Kosova, kao prva koja reaguje, 3. novembra nije uspela da spreči incidente u tri biračka centra u severnoj Mitrovici. To je dovelo do prekida glasanja i zbog toga se u nedelju ponavlja glasanje u tim centrima. Zvaničnici u Prištini su izjavili da za napade koji su se desili, ne treba optuživati samo huligane, već da iza njih stoje i strukture Srbije. Po vama, ko je odgovoran za ono što se desilo 3. novembra u severnoj Mitrovici?\nTracey Ann Jacobson: Ovi incidenti su i dalje pod istragom relevantnih organa. Jedna osoba je već uhapšena i pritvorena i uverena sam da će se i ostali pronaći i da će pravda izaći na videlo. Ono što je najvažnije je ono što predstoji. Verujem da ćemo u nedelju imati rigorozniju i vidljiviju prisutnost bezbednosnih sturktura, i policije Kosova i međunarodnih snaga.\nS obzirom da se radi o ograničenom broju biračkih centara, biće malo lakše. Ali, uverena sam da će Policija Kosova, EULEX- i KFOR biti prisutan u dovoljnom broju kako bi se sprečili napadi koji su se desili prošli put, i kako bi se omogućilo okruženje u kojem ljudi mogu komotno da izađu i glasaju. Veoma je važno da oni izađu i glasaju.\nRSE: Dakle, veće prisustvo snaga bezbednosti je ono što u nedelju treba da se desi kako bi se sprečili raniji incidenti?\nTracey Ann Jacobson: Mislim da je to deo plana.\nRSE: Da li mislite da se stanovništvo u severnoj Mitrovici do nedelje može ubediti da ponovo izađe i glasa, a nakon svih ovih incidenata, provokacija i pretnji?\nTracey Ann Jacobson: Ja sam bila veoma ohrabrena nivoom izlaznosti birača u tri ostale opštine na severu. To zaista govori da su ljudi zainteresovani da izaberu svoje lidere, a mislim da je to naročito važno za narod u Mitrovici. Oni treba da izaberu nekog ko će na najbolji način da vodi njihovu opštinu, a kako bi se čuo njihov glas u budućnosti.\nRSE: Međutim, postoje i ekstremisti koji, kako izgleda, ne slušaju ni Prištinu ni Beograd. Ko treba sa njima da komunicira kako bi imali mirniju situaciju?\nTracey Ann Jacobson: Verujem da su u toku napori na različitim nivoima kako bi imali mirnije i bezbednije okruženje. Uvek će biti ekstremista, ali ono što je važno jeste da postoji bezbednosni plan koji će pružiti sigurnost ljudima, biračima i onima koji rade na biračkim mestima. A u međuvremenu, to bi umanjilo uticaj ekstremista.\nOno što zaista želimo da vidimo od ovih izbora jesu legitimno izabrani gradonačelnici i skupštine opština sa kojima možemo da sarađujemo, sa kojima ostali mogu da sarađuju, koji će zaista biti u mogućnosti da rade na potrebama građana – bilo da se radi o novim radnim mestima, o pristupu čistoj vodi, regulisanju otpada ili o bilo kojem drugom pitanju koje se rešava na opštinskom nivou.\nKada sam bila na severu, videla sam da postoji velika potreba za razvojem infrastukture, za investicijama. Radujemo se saradnji sa izabranim gradonačelnicima kako bismo podržali njihove napore u tom pogledu.\nNapredak u sprovođenju izbora\nRSE: Da li je zvanična Priština uradila dovoljno kako bi privukla pažnju stanovnika na severu?\nTracey Ann Jacobson: Vlade u Prištini i Beogradu svakako su redovno upućivale poziv biračima na severu Kosova da učestvuju na izborima. Koliko znam, Vlada Srbije će to nastaviti i na visokom nivou pre 17. novembra. Ali, ne želim da razmišljam samo o 17. novembru, već takođe moramo da razmišljamo i o 1. decembru, o drugom krugu glasanja.\nMnogo je dobrih rezultata iz ovih izbora. Prirodno je da se fokus stavlja na tri biračka centra koja su napadnuta, ali ukoliko gledamo na izbore uopšte, vidimo da je učinjen veliki napredak u pogledu sprovođenja izbora, u pogledu sposobnosti policije da uhapsi ljude koji su bili uključeni u izborne prevare, te sposobnost tužioca da te gone.\nTrenutno je u toku 20 istraga koje uključuju 34 pojedinca koji su povezani sa izbornim prevarama. Kada obični građani to vide, onda više veruju da će se njihov glas brojati i da neće biti ukraden. A mi moramo da zadržimo ovaj trenutak kako se približavamo drugom krugu glasanja, i to pozivajući vladu Kosova i njene institucije da spreče prevare, ali i ohrabrujući ljude da ponovo izađu u velikom broju i 1. decembra.\nRSE: Srpski zvaničnici često navode da ukoliko Srbi bojkotuju izbore, postoji rizik da će Albanac voditi njihovu opštinu. Da li je to validan poziv ili motiv narodu da izađe i glasa na demokratskim izborima?\nTracey Ann Jacobson: Nadam se da će Kosovo jednog dana biti mesto u kojem će građani biti slobodni da glasaju za kandidata koji će na najbolji mogući način da predstavi njihove interese, neko ko će najbolje da vodi opštinu, i ko će biti odgovoran lokalnom stanovništvu koje ga je izabralo.\nRSE: Da li je za Srbe rizično da Albanac vodi opštinu?\nTracey Ann Jacobson: To je čudno pitanje za Amerikance zato što nacionalnost ne predstavlja nikakav faktor za nas. Ali smatram da ljudi na severu treba sami da odluče o tome ko će ih predstavljati.\nRSE: Na osnovu preliminarnih rezultata, Građanska inicijativa ’Srpska’, koju podržava zvaničan Beograd, ima velike šanse da vodi nekoliko opština sa srpskom većinom južno od Ibra. Da li to dovodi u rizik funkcionisanje ovih opština, ukoliko se uzme u obzir da ’Srpska’ ne priznaje nezavisnost Kosova, zakone, a te decentralizovane opštine inače rade po kosovskim zakonima?\nTracey Ann Jacobson: Ne želim da prejudiciram drugi krug izbora; mislim da je za to još uvek rano. Ali svakako, ko god proizađe iz demokratskog procesa, mi ćemo biti spremni da radimo sa njima kao što smo do sada radili sa gradonačelnicima širom Kosova. Na kraju, važno je da su izbori fer i slobodni, i da predstavljaju volju građana.\nNe zaboravimo da su ovo prvi izbori koji se održavaju na celoj teritoriji Kosova pod zakonima Kosova, a to je važan korak napred.\nRSE: Koja je vaša poruka za birače na severu u nedelju, ali i ostalima za drugi krug glasanja?\nTracey Ann Jacobson: Moja poruka biračima svuda je da izađu i glasaju, da glasaju za osobu koja će ih najbolje voditi. Ne za osobu koja daje najlepša obećanja ili najružnije pretnje, već da glasaju za osobu koja će opštinu voditi ka jednoj svetlijoj budućnosti.


Demant iz Niona: UEFA nema nadležnost da određuje prvake domaćih liga | MozzartSport\nMonday 16 March 2020 15:36 / Izvor: mozzartsport\nDemant iz Niona: UEFA nema nadležnost da određuje prvake domaćih liga\nTo je u rukama fudbalskih saveza država\nVremena kada ne vlada baš savršeni red dovode i do opštih zabuna, pogrešnih informacija, poturanja, saplitanja o greške...\nTako je danas pre podne brzinom munje prostrujala vest koju je objavio španski AS kako UEFA planira da stavi tačku na sva domaća prvenstva u Evropi i da timove koji su do prekida bili vodeći na tabeli proglasi prvacima. Po toj priči, ne bi bilo ekipa koje bi ispale, već bi se lige proširile za po dva nova kluba.\nMeđutim, sve to je demantovano posle samo nekoliko sati. Portugalska Abola je donela svoju informaciju, pozivajući se na visokog činovnika UEFA, čije ime nije objavila. Ali, objašnjenje zvuči razumno i glasi: UEFA nema nadležnost nad domaćim prvenstvima!\nTo znači da Evropska kuća fudbala ne može da presuđuje ko će biti proglašen prvakom neke države, da preuređuje tabelu, sistem takmičenja i tako dalje. Sve te stvari su pod nadležnošću isključivo fudbalskih saveza država i samo oni mogu da presude kome da dodele titulu prvaka, da li će biti ispadanja iz lige...\nTako, na primer, kada UEFA ima saznanja o nekim neregularnostima u nacionalnim prvenstvima, šalje samo svoje preporuke ili savete, ali nikako ne presuđuje šta da se učini.\nDakle, krećemo ispočetka kada su teorije i predlozi u pitanju, ali verovatno će se mnogo više o svemu znati u toku sutrašnjeg dana, za kada je zakazana video konferencija na kojoj će učestvovati čelnici UEFA i 55 fudbalskih saveza evropskih država.


Predsjednica Republike Srpske prisustvovala obilježavanju Krsne slave opštine Mrkonjić Grad – Svetog proroka Ilije i Dana 11. mrkonjićke lake pješadijske brigade – Predsjednik Republike Srpske | Željka Cvijanović\nPredsjednica Republike Srpske prisustvovala obilježavanju Krsne slave opštine Mrkonjić Grad – Svetog proroka Ilije i Dana 11. mrkonjićke lake pješadijske brigade\nPredsjednica Republike Srpske Željka Cvijanović prisustvovala je večeras u Mrkonjić Gradu obilježavanju Krsne slave opštine – Svetog proroka Ilije i Dana 11. mrkonjićke lake pješadijske brigade.\n„Znajući da nose tako teško nasljeđe i iskustvo, morala je Vlada i sve republičke institucije i svi mi zajedno da na neki poseban način iskoračimo prema potrebama ovog stanovništva“, dodala je predsjednica Republike Srpske.\n„Vjerujem u naše lokalne zajednice i znam da će i Mrkonjić Grad zajedno sa ostalima koračati naprijed“, rekla je predsjednica Srpske.\n„Mi tu slobodu moramo da cijenimo i da u budućnosti razvijamo Srpsku“, poručila je predsjednica Cvijanović.\n„Republika Srpska je jedino sigurno mjesto za nas, za naše živote i za ono što želimo da ostvarimo. Srpska je isto tako jedino sigurno mjesto za ono što želimo iz prošlosti da zaštitimo“, rekla je predsjednica Cvijanović.


RELACIJE U prostorijama Stalne misije BiH pri UN-u\nNakon potpisivanja zajedničke izjave, sagovornici su razmijenili mišljenja o potencijalima za unapređenje i intenziviranje bilateralne saradnje\nPiše: Avaz.ba 25.10.2019 | 16:39\nRELACIJE Bosna i Hercegovina i Republika Togo uspostavile diplomatske odnose\nSven Alkalaj i stalni predstavnik Republike Togo pri UN-u potpisali Zajedničku izjavu o uspostavi diplomatskih odnosa\nStalni predstavnik Bosne i Hercegovine pri Ujedinjenim narodima u Njujorku, ambasador Sven Alkalaj i stalni predstavnik Republike Togo pri Ujedinjenim narodima, ambasador Kokou Kpajedo (Kpayedo) potpisali su Zajedničku izjavu o uspostavi diplomatskih odnosa između Bosne i Hercegovine i Republike Togo.\nCeremonija potpisivanja obavljena je jučer u prostorijama Stalne misije BiH pri UN-u. U razgovoru nakon ceremonije potpisivanja Zajedničke izjave, sagovornici su razmijenili mišljenja o potencijalima za unaprijeđenje i intenziviranje bilateralne saradnje, te je obostrano istaknuto da bi razmjena bilateralnih posjeta na najvišem nivou značajno doprinijela produbljivanju prijateljskih odnosa i otvorila nove mogućnosti saradnje.\nSagovornici su također razmijenili mišljenja o aktuelnim temama u okviru UN-a, pri čemu je istaknuta neupitna podrška multilateralnim naporima za punu realizaciju Agende 2030, odnosno postizanje 17 ciljeva održivog razvoja, prije svega kroz unaprijeđenje ekonomske stabilnosti, poštivanja ljudskih prava i očuvanje međunarodnog mira i sigurnosti.\nRepublika Togo Bosna i Hercegovina Sven Alkalaj


Privremeni režim saobraćaja za vreme izvođenja radova na izgradnji vrelovodne mreže u Železničkoj ulici - MARSH online\nPočetna Vesti Društvo Privremeni režim saobraćaja za vreme izvođenja radova na izgradnji vrelovodne mreže u Železničkoj ulici\nPostavljeno 9 sеptеmbrа, 2021\nZbog radova na izgradnji vrelovodne mreže u Železničkoj ulici, koji su počeli danas, utvrđen je privremeni režim saobraćaja tokom izvođenja radova u periodu od 9.9.2021. do 9.12.2021. godine.\nOdobreno je preusmeravanje saobraćaja svih vozila iz dela Železničke ulice, od raskrsnice sa Ulicom Vuka Кaradžića do raskrsnice sa Ulicom Vojvode Mišića i u Ulici Vojvode Mišića od raskrsnice sa Pantićevom ulicom do raskrsnice sa Ulicom Vladike Nikolaja, na kojim se izvode radovi na izgradnji vrelovodne mreže.\nFaza 1. Zabranjuje se saobraćaj u Železničkoj ulici, od raskrsnice sa Ulicom Vuka Кaradžića do raskrisnice sa Ulicom Vojvode Mišića, bez ulaska u drugu graničnu raskrsnicu za vreme izvođenja radova na izgradnji vrelovodne mreže.\nPrethodna objava “Lasta” Valjevo traži vozače autobusa na određeno vreme i penzionere na privremene i povremene poslove. 064/83 23 405.\nSledeća objava Poligonsko ispitivanje HК „Кrušik“


Gradonačelnik Banja Luke, Draško Stanivuković sutra će u 11 sati biti saslušan u Policijskoj stanici Centaru tom gradu, zbog sumnje da je počinio za krivično djelo „nepostupanje po zdravstvenim propisima za vrijeme epidemije“.\nPrema informacijama dostupnim javnosti, radi se o nedavnom protestu ugostitelja u centru Banja Luke, pred koje je izašao gradonačelnik, nakon što su okupljeni prešli ispred Gradske uprave i pozvali da ga izađe.\nOvo nije prvi slučaj u kome se gradonačelnik saslušava i sumnjiči, jer je već drugi dan po preuzimanju mandata išao na jedan sudski proces.\n– Danas je situacija potpuno drugačija, danas sa funkcije gradonačelnika mogu da uradim ono zbog čega mi sude, a to je da se na crnoj raskrsnici Dragočaj-Ramići, koja je predmet spora, više ne desi ni jedna nesreća, da se na tom mjestu ne ugasi više nijedan život, a sude mi jer sam stao uz svoj narod i jasno ukazao na problem – napisao je Stanivuković 25. decembra nakon pomenutog odlaska na suđenje.\nOznačeno Banja LukaDraško StanivukovićMUP RSPU Banja Luka\nPOTRESNA ISPOVIJEST VALENTINA INZKA Kćerka mi se tokom kobnog napada u Beču nalazila u restoranu u centru grada\nMajke Srebrenice reagovale: Hvala Angelini Jolie, dirnute smo njezinom pažnjom…


SNSD VUČUREVIĆU Najveća investicija "Binga" biće prazni novčanici građana | Trebinje Live\nSNSD VUČUREVIĆU Najveća investicija "Binga" biće prazni novčanici građana\nU proteklih nekoliko dana, pojedini mediji su prenijeli riječi gradonačelnika Trebinja Slavka Vučurevića, koji je izgradnju hipermarketa „Bingo“ u Trebinju okarakterisao kao „najveću investiciju u proteklih trideset godina“. Uz to je dodao da je to „jedan od pokazatelja da u našem gradu postoji povoljan poslovno-privredni ambijent, koji može biti atraktivan ne samo inostranim investitorima, nego i domaćim kompanijama“.\nTim povodom danas je saopštenjem za medije reagovao Gradski odbor SNSD-a u Trebinju.\nNe ulazeći detaljno u realnost procjene koja je iznešena, iako takva tema zaslužuje posebnu pažnju, postavlja se pitanje kako je moguće da je Slavko Vučurević tako brzo zaboravio Hercegovačku Gračanicu, zadužbinu Branka Tupanjca, koja kao jedan od najatraktivnijih turističkih motiva u regionu privlači hiljade turista, donoseći prijeko potrebna sredstva građanima Trebinja.\nKako je u zaborav mogao potisnuti Swisslion-Takovo, vlasništvo Rodoljuba Draškovića, imperiju u proizvodnji kvalitetne i zdrave hrane, čiji pogoni u Gorici omogućavaju egzistenciju više stotina radnika i članova njihovih porodica. Potrebno je podsjetiti gospodina Vučurevića i na sportske terene „Srđan Aleksić“, na kojima se tradicionalno odvija „Dejan Bodiroga Trebinje kamp“, koji je do sada privukao hiljade mladih sportista iz čitavog svijeta, kao i stručnjake iz najprestižnijih košarkaških klubova. Treba li posebno pominjati Dušana Vasiljevića, renomiranog proizvođača voća, koji je podigao iz pepela preduzeće „Popovo polje“, sa namjerom da njime osvoji probirljivo evropsko tržište i tako obezbijedi nova radna mjesta.\nŠta je zajedničko navedenim projektima koji su pomenuti, a koje je gradonačelnik Trebinja nepravedno zaboravio? Zajedničko im je to što su njihovi nosioci stvorili uslove za izvoz domaćih roba i usluga, i time omogućili priliv novca u naš Grad i povećanje broja zaposlenih.\nNavedeni projekti su pozitivno uticali i na imidž Trebinja, što je dodatni motiv potencijalnim investitorima da ovdje ulažu svoj kapital i otvore nova radna mjesta. Nasuprot tome, šta nudi hipermarket čije otvaranje glorifikuje Slavko Vučurević?\nOmogućava izvlačenje novca iz džepova građana, jer slični objekti i ne služe ničemu drugom. Monopolistički položaj u trgovini koji „Bingo“ pokušava da ostvari u Trebinju, nužno će dovesti do zatvaranja drugih prodajnih objekata, posebno malih prodavnica, kao skromnih pokušaja pokretanja porodičnog biznisa. Na kraju, nećemo dobiti ništa, izuzev praznog novčanika.\nTo sigurno neće obradovati građane Trebinja, umorne od krupnih obećanja i mršavih rezultata. Građani očekuju realne investicije, koje treba da stvore novu vrijednost, ali takvih poduhvata, barem kada je administrativna služba Trebinja u pitanju, nema ni na vidiku.\nŽeljka Cvijanović u srijedu u radnoj posjeti Trebinju


Održana prezentacija o koristi otvorene nauke za istraživače | UNIBL\nOdržana prezentacija o koristi otvorene nauke za istraživače\n04. mart 2021. 11:56:28 Nauka i razvojUniverzitet u Banjoj LuciOpšte\nPrezentacija ,,Koja je stvarna korist za istraživače od otvorene nauke i NI4OS - Evropa projekta“ održana je 2. marta 2021. godine putem video linka.\nOrganizator ovog događaja bio je Elektrotehnički fakultet Univerziteta u Banjoj Luci, a događaj je namijenjen zaposlenim u naučnim ustanovama koji rade ili namjeravaju da rade na naučnoistraživačkim projektima, a naročito projektima finansiranim od strane Evropske komisije.\nU okviru održanih prezentacija prikazan je praktičan primjer upotrebe otvorenih podataka, alata otvorenog koda, te otvorenih naučnoistraživačkih infrastruktura u cilju pravljenja sistema za automatsku klasifikaciju satelitskih snimaka.\nPredstavljen je praktičan prikaz toka rada, te načina upotrebe otvorene nauke sa ciljem olakšavanja bavljenja naukom naučnim radnicima. Osim toga, predstavljeni su osnovni principi odgovornog istraživanja i inovacija, te njihova međusobna povezanost, kao i značaj primjene istih za naučno-istraživačke projekte.\nFokus je bio na pet ključnih tematskih cjelina u okviru odgovornog istraživanja i inovacija, a to su etika, rodna ravnopravnost, naučno obrazovanje, otvoreni pristup i uključivanje javnosti. Na kraju su predstavljene mogućnosti ostvarenja saradnje u okviru H2020 projekta NI4OS - Evropa.


"Dekija nisam video punih 30 godina": Trener Radničkog o Stankoviću i TRI minuta odluke na "Marakani" | Mondo Portal\nRadoslavBatak Dejan Stankovic 30 godina ga nisam sreo Crevna zvezda Radnicki 3 0\n"Dekija nisam video punih 30 godina": Trener Radničkog o Stankoviću i TRI minuta odluke na "Marakani" 0 Podeli Podeli na facebook Podeli na twitter Podeli na viber Pošalji na mail\n05.08.2020. / 21:34 21:50\nAutor Mladen Šolak 05.08.2020. / 21:34 21:50\n"Zvezda je izvela brzu kontru i tu je počeo naš kraj".\nPred praznim tribinama stadiona "Rajko Mitić" i pred porukom Delija o godišnjici "Oluje", Crvena zvezda je odigrala efikasan meč i pobedila Radnički 3:0.\nPosle utakmice, trener Nišlija Radoslav Batak razgovarao je sa novinarima u društvu svog kolege sa klupe crveno-belih, Dejana Stankovića.\nBivši rivali iz lige SR Jugoslavije sreli su se posle nekoliko decenija i razmenili pohvale.\n"Dekija nisam video punih 30 godina i želim mu puno uspeha sa ekipom ove sezone", rekao je Batak.\nOn je objasnio zašto je morao da kombinuje sastav.\n"Hteli smo da dođemo da se nadigravamo, ali imali smo problem što se tiče sastava. Desni bek nam se povredio na poslednjoj utakmici, a njegova alternative nedelju dana pre toga. Levi bek kome je istekao ugovor otišao je zbog porodičnih problema u Bosnu. Žare Marković je osetio bol u listu. Ali sve to ne umanjuje odličnu igru Crvene zvezde jer smo izdržali taj pritisak do 42. minuta", dodao je.\nBatak je ocenio da je finiš prvog dela bio presudan.\n"Tada smo imali napad, iz Zvezdine brze kontre smo primili gol, nakon tri minuta i drugi i to je bilo suviše za prvo poluvreme". U drugom je Zvezda rutinski privela meč kraju, imali smo još neke šanse, ali ih nismo realizovali, pa smo primili još jedan gol. Zadovoljan sam svime osim ta tri minuta", rekao i završio rečima:\n"Čestitam Deksi i ekipi na fantastičnoj ekipi i želim vam sve najbolje na startu".\nRadoslav Batak Radnički Niš (SPORT)\nFK Crvena Zvezda Superliga radnički FK Radnicki Nis


U Tuzli preminuo prof. dr. Ahmet Halilbašić, bivši dekan Medicinskog fakulteta - Srebrenik.NETwork\nSrebrenik.NET / Vijesti / U Tuzli preminuo prof. dr. Ahmet Halilbašić, bivši dekan Medicinskog fakulteta\nPiše: Srebrenik.NETwork u Vijesti 16.12.2017 7 Views\nU Tuzli je jučer u 77. godini preminuo profesor emeritus dr. Ahmet Halilbašić, ugledni ljekar i bivši dekan Medicinskog fakulteta Univerziteta u Tuzli.\nUgledni internista dužnost dekana Medicinskog fakulteta obnašao je u najteže, poratno vrijeme, vrativši ovu visokoškolsku instituciju u život.\nBio je općinski vijećnik, obavljao je niz odgovornih dužnosti u struci, javnom i političkom životu. Među ostalim, imenovan je senatorom Bošnjačkog instituta – Fondacije Adil Zulfikarpašić.\nPočasni je član Udruženja pripadnika policije 1991. – 1995. “4. april” Tuzla.\nBio je omiljen ne samo među ljudima iz sfere medicinske struke, nego i među svim građanima Tuzle i drugih mjesta u kojima je živio, radio, održavao stručna predavanja i prenosio mladima svoja iskustva.\nKomemorativna sjednica povodom smrti prof. dr. Ahmeta Halilbašića bit će održana u ponedjeljak, 18. decembra, u 12.00 sati na Medicinskom fakultetu Univerziteta u Tuzli.\nPosljednji ispraćaj obavit će se istog dana ispred Komemorativnog centra u Tuzli od 13.15 sati.\nNakon toga vjerski obred obavit će se ispred Džindijske džamije, a bit će ukopan na mezarju Bukovčić u Tuzli, prenijela je Federalna novinska agencija.\nThe post U Tuzli preminuo prof. dr. Ahmet Halilbašić, bivši dekan Medicinskog fakulteta appeared first on Kameleon M&M.\nBiH vijesti 2017-12-16


Sumrak saga: Praskozorje 2 (Twilight Saga: Breaking Dawn Part 2) - DuB\nNaslovna » Izlasci » Film » Sumrak saga: Praskozorje 2 (Twilight Saga: Breaking Dawn Part 2)\nSumrak saga: Praskozorje 2 (Twilight Saga: Breaking Dawn Part 2)\nOd 22. novembra u beogradskim bioskopima prikazivaće se film „Sumrak saga: Praskozorje 2“ (Twilight Saga: Breaking Dawn, Part 2).\nU poslednjem nastavku tinejdž-vampirskog serijala nastalog po knjigama Stefani Majers, videćemo Belu u dve nove uloge – kao vampira ali i kao majku… Posle nesvakidašnjeg venčanja i romantičnog medenog meseca, ali i rođenja Beline i Edvardove ćerke, Renesme, porodica Kalen okuplja ostale vampire kako bi zaštitili dete. Njoj preti opasnost zbog pretpostavke koja dovodi porodicu u sukob sa Volturima.\nFantastičnu dramu, koja odiše ljubavlju, intrigom, strašću i hrabrošću, režirao je Bil Kordon, a uloge tumače Robert Patinson, Kristin Stjuart, Tejlor Lautner… (danubeogradu.rs)\nTagovibioskopi dub fantastika film vampiri\nPrethodni Zagreb na službenom putu\nSledeći Izložba i predstavljanje kataloga dela Paje Jovanovića


Sinod SPC razrešio Artemija - Vesti - Peščanik - Dev\nSinod SPC razrešio Artemija\nSinod SPC razrešio je vladiku Artemija upravljanja u raško-prizrenskoj eparhiji, a na njegovo mesto privremeno je postavljen bivši episkop zahumsko-hercegovački Atanasije Jevtić.\nIspred zgrade patrijaršije sutradan se okupilo oko 200 građana i grupa monaha iz raško-prizrenske eparhije, uključujući članove Garde cara Lazara i Obraza, kako bi dali podršku vladici Artemiju. Monasi su pevali crkvene pesme i nosili slike vladike Artemija, patrijarha Pavla i vladike Nikolaja.\nNajviše monaha došlo je iz manastira Crna reka, a među njima je bio i Branislav Peranović, koji je vodio takozvani duhovno-rehabilitacioni centar u kome su zlostavljani štićenici. Među okupljenima ispred patrijaršije nije viđen najbliži Artemijev saradnik Simeon Vilovski, za koga se osnovano sumnja da je proneverio najviše novca i protiv koga je podignuta krivična prijava.\nVilovski je, piše Blic, pobegao iz zemlje u Grčku gde ima stan i tajne račune na koje je prebacivan novac iz humanitarnih fondova. Vilovski i Artemije imaju diplomatske pasoše koji su im izdati za vreme vlade Vojislava Koštunice.\nProtiv Artemija je pokrenut postupak za utvrđivanje kanonske odgovornosti za stanje u raško-prizrenskoj eparhiji. Vladiki je ostao čin, ali ne i mogućnost upravljanja eparhijom. Sličan status je do skoro imao i vladika Atanasije.\nVladika bački Irinej kaže da je je bilo „propusta i problematičnih transakcija“ za koje je vladika Artemije posredno odgovoran, jer je propustio da proveri odluke svojih saradnika. Irinej je podsetio da su već dve komisije Sinoda ustanovile da postoje nepravilnosti i zloupotrebe za koje su odgovorni pojedinci u eparhiji, a kojima je Artemije poverio poslovanje.\nIstraga tek treba da utvrdi koliko se novca namenjenog u humanitarne svrhe slilo u privatne džepove vladikinih saradnika. Međutim, već sada se naslućuje da je reč o višemilionskoj sumi, koja godinama nije odlazila za pomoć izbeglicama i za obnovu crkava na KiM.


Škoda Fabia Combi 2.0 vs FIAT Palio Weekend 1.6 16V - AutoManijak\nPOČETNA strana :: poređenje :: Škoda Fabia Combi 2.0 vs FIAT Palio Weekend 1.6 16V\nPa, moglo bi se reći da su u pitanju dva veoma slična automobila! Ovde su detalji ti koji bi mogli odlučiti. Ako uzmemo u obzir da oba predstavljaju gradski automobil i koriste oblik karoserije karavan sa 5 vrata uz prednji pogon, sve se svodi na konkretne agregate, pokretane benzinom, koji su u njih ugrađivani. Ispod haube prvog se nalazi motor koji je razvio Volkswagen, 4-cilindrični agregat sa 8 ventila i 115ks , dok je drugi 4-cilindrični agregat sa 16 ventila i 103ks koji potpisuje FIAT.\nŠkoda je za nijansu agilniji automobil i dostiže 100km/h za 0.2 sekundi manje od svog konkurenta. Pritom ubrzava sve do 197 kilometara na čas, 11km/h više nego što to čini konkurentski automobil. Kada pričamo o štedljivosti pobednik je svakako češki automobil, trošeći u proseku 7.7 litara goriva na 100 kilometara (37 milja po galonu), u kombinovanom režimu vožnje. Ne možemo ignorisati razliku od 8% više goriva koje potroši italijanski automobil.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, češki automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Škoda nudi nešto bolje performanse, taman toliko da kažemo da je brži. Da stvari budu još bolje, pritom čak troši i manje goriva! Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Škoda. U svakom slučaju to je moje lično mišljenje izgrađeno na osnovu podataka kojima raspolažem. Ono što bi na kraju ipak trebalo da odluči je Vaš lični osećaj, a ja se nadam da će Vam u tome pomoći i moje smernice. Ukoliko imate dva minuta predlažem da u par laganih koraka izdefinišete Vaše potrebe, želje i mogućnosti i vidite koji bi Vam to automobil preporučio naš virtuelni savetnik™, iz baze od 12.000+ različitih četvorotočkaša.


Zemljane nijanse vladaju: Najtraženiji model haljine za ovu jesen! | COSMOPOLITAN\nZemljane nijanse vladaju: Najtraženiji model haljine za ovu jesen! 0 Podeli PODELI TWEET POŠALJI E-MAIL\n02.10.2019. / 12:03 12:12\nZemljane nijanse vladaju: Najtraženiji model haljine za ovu jesen!\nAutor tvelickovic 02.10.2019. / 12:03 12:12\nInfluenserke se kunu u nju.\nSvake sezone modna industrija nametne neke nove trendove, odnosno odevne komade koji potom dominiraju policama najdražih trgovina. Ovoga puta reč je o haljinama zanimljivog kroja koja definitivno krade svu pažnju i osvaja svojim posebnim dizajnom.\nHaljine su jedan od onih odevnih predmeta koji baš nikada ne izlazi iz mode, ali ono što se uvek iznova menja je njihov kroj. Ove sezone ostajemo verni zagasitim tonovima, ali i zemljanim nijansama, a pridodamo li tome i trendi model, možete biti sigurni kako sjajna kombinacija neće izostati.\nModel koji nam već neko vreme krade pažnju nije nimalo ženstven, ne naglašava struk te mnogi će primetiti kako skriva ženske atribute, ali zato naglašava istančano oko za estetiku i drugačiji stil koji definitivno ne prolazi nezapaženo. Najtraženiji model sezone vrećastog je kroja s tek pokojom linijom kako bi se naglasila višeslojnost, a kao glavni detalj ističu se puf rukavi.\nA post shared by maryzinha12 (@maryzinha12) on Sep 25, 2019 at 11:11am PDT\nReč je o haljini koja vrlo dobro funkcioniše u dnevnim varijantama jer će savršeno izgledati u kombinaciji s otkačenim čizmicama i kaputom, a govorimo li o večernjim odabirima, jednako dobro pristaje elegantnim štiklama i omiljenim visokim čizmama.\nHeadlines Moda jesen Haljina U trendu Modni saveti


Šifrin: I dalje želim da pobeđujem - Sportklub\nŠifrin: I dalje želim da pobeđujem\nAlpsko skijanje Autor:Aleksandra Radivojević30. mar. 202115:56\nAmerička skijašica Mikaela Šifrin je u sezoni 2018/2019 imala 17 pobeda u Svetskom kupu, a zatim je prekinula karijeru zbog tragične smrti oca. Njeno odsustvo se produžilo zbog pandemije virusa korona i povrede leđa, a nakon povratka u decembru prošle godine slavila je na tri trke Svetskog kupa i osvojila četiri medalje. Sada je fokusirana na Zimske olimpijske igre 2022. godine.\nŠifrin posle teškog perioda u karijeri razmišlja o svojim trećim Igrama do kojih ima 11 meseci, ali kaže da nije donela konačnu odluku o tome na kojim će trkama učestvovati na Zimskim olimpijskim igrama u Pekingu.\n„Pokušavam da odlučim šta želim da skijam na Olimpijskim igrama, gde imam potencijal da budem kandidat za medalju„, rekla je Mikaela i navela da za skijaše koji nisu skijali na planinskim stazama van Pekinga sledi „haotičan“ period.\nTest događaji se obično održavaju godinu dana uoči Igara, ali na skijalištima širom sveta ima sve manje snega, a uz to i pandemija virusa korona otežava planove i putovanja.\n„Niko to nije mogao da predvidi. To svakako doprinosi čitavom haosu u kome smo. Kada stignemo u Peking bićemo zatečeni, gde idemo, šta se dešava, šta treba da radimo prvo“.\nŠifrin nastupa već 11 sezona u Svetskom kupu, ali 26-godišnjakinja ističe da je i dalje gladna uspeha.\n„Moglo je da dođe do neke zasićenosti, ali osećam se srećnom što to još uvek radim i što imam ljude oko sebe koji su dali toliko sebe da mi pomognu da budem dobra u tome. Imam osećaj da želim i dalje da dokučim šta mogu bolje. Jer ja zaista želim da radim neke stvari bolje“, zaključila je Šifrin.\nVatra i prefinjenost: Kako je Novak srušio Rafu? 1:51


Nema Srba u novoj vladi Crne Gore (video) - 28.11.2016, Sputnik Srbija\nCrna Gora je danas glasovima Demokratske partije socijalista, Socijaldemokratske partije i glasovima stranaka nacionalnih manjina dobila novu 41.vladu koju će... 28.11.2016, Sputnik Srbija\nvesti, svet, crna gora, duško marković, vlada crne gore, region\n19:10 28.11.2016 (Osveženo: 03:40 26.08.2021)\n© Skupština Crne GoreDuško Marković\nCrna Gora je danas glasovima Demokratske partije socijalista, Socijaldemokratske partije i glasovima stranaka nacionalnih manjina dobila novu 41.vladu koju će predvoditi Duško Marković. On je rekao da će nova vlada pre proleća završiti proces integracije u NATO, a da joj je cilj da do 2019. zatvori sva pregovaračka poglavlja sa EU.\nMarković je u svom prvom obraćanju javnosti rekao da „gotovo rekordna izlaznost na minulim izborima potvrđuje da su građani donijeli odluku kako žele da žive u budućnosti, a istovremeno pokazali vjeru u izborni proces i dali povjerenje evropskoj Vladi sačinjenoj od DPS i tradicionalnih koalicionih partnera“.\nMarković je kazao da su ocjene stranih posmatračkih misija potvrdile da su ovo bili najbolje pripremljeni i sprovedeni izbori u Crnoj Gori.\n„Sve to daje nesporni legitimitet i težinu ostvarenom rezultatu. Međutim, danas kada treba da budemo ponosni na dostignuća koja Crnu Goru svrstavaju visoko na ljestvici parlamentarizma, imamo situaciju da opozicija ne priznaje izbore i bojkotuje rad parlamenta, za šta ustavno nema opravdanja“, istakao je Marković.\nOn je dodao da se u izbor Vlade ulazi politički ponosno i državnički odgovorno.\n„Zašto to kažem? Zato što je naša pobjeda vrednija nego ikada ostvarena u političkoj utakmici protiv opozicije koja je bila najorganizovanija dosad i koja je osmislila kampanju i u zemlji i van nje. Konkurencija je imala neviđene resurse i koja je bila u vlasti, a ne van nje“, rekao je Marković.\nMarković je saopštio da članstvo u NATO-u i EU ostaju glavni strateški spoljnopolitički ciljevi, kao i unapređenje dobrosusjedskih odnosa u regionu.\n26 Oktobar 2016, 14:13\n„Vlada koju danas birate završiće proces integracije države u Alijansu. Očekujemo završetak procesa prije proljeća. Vlada će odmah nakon toga predložiti parlamentu da potvrdi taj proces. Punopravno članstvo će državi i građanima obezbijediti kvalitet bezbjednosti kakav dosad nijesmo imali“, kazao je Marković.\nOn je saopštio da će cilj nove Vlade biti da do kraja 2019. zatvori sva pregovaračka poglavlja sa Evropskom unijom.\nMarković je, između ostalog, kazao da je nezaposlenost mladih i visokoškolovanih ljudi u Crnoj Gori jedan od najtežih zadataka koji se nalaze pred novom vladom.\nUprkos tome, kako se moglo čuti, mandatar je opet najavio dalji nastavak sprovođenja neoliberalnog ekonomskog modela u Crnoj Gori, navodeći da će ključni faktor za razvoj privrede i dalje biti „animiranje stranih investitora“. Zato, kako je rekao, mora da se „stvori atmosfera u kojoj neće biti otpora investicijama“.\nNa kraju svog obraćanja Marković se osvrnuo i na navodni pokušaj državnog udara na izborni dan u Crnoj Gori, rekavši da će „ruka pravde stići svakoga“.\n„Bez namjere da se miješam u rad državnih institucija, jasno saopštavam da će nova vlada dati puni doprinos rasvjetljavanju detalja zločinačkog nauma prema Crnoj Gori i njenom predsjedniku vlade. Ruka pravde mora stići svakoga ko je brutalno udario na temelj države“, poručio je Duško Marković.\nPredviđeno je da Vlada ima tri potpredsjednika, Rafeta Husovića, predsjednika Bošnjačke stranke, koji će biti zadužen za regionalni razvoj, Zorana Pažina, iz DPS, koji će biti potpredsjednik za politički sistem i ministar pravde, kao i Milutina Simovića iz DPS, koji je potpredsjednik vlade za ekonomsku politiku i ujedno ministar poljoprivrede, što je i funkcija koju je u prošlosti već obavljao.\nU odnosu na prethodnu vladu Mila Đukanovića, ukinuto je Ministarstvo za informaciono društvo i telekomunikacije, dok su novi resori ministarstva za sport i omladinu, za javnu upravu, kao i za evropske poslove, tako da će nova crnogorska vlada imati ukupno 19 ministarstava.\nMinistarka za javnu upravu biće Suzana Pribilović, bivša predsjednica državne Komisije za kontrolu javnih nabavki iz DPS, Ministarstvom sporta i omladine rukovodiće Nikola Janović (DPS), proslavljeni crnogorski vaterpolista, dok će na čelu Ministarstva za evropske poslove biti Aleksandar Andrija Pejović (DPS), koji je ujedno i glavni pregovarač Crne Gore sa Evropskom unijom.\nNovi ministar odbrane Crne Gore je Predrag Bošković (DPS), dosadašnji ministar prosvjete, dok će novi šef crnogorske diplomatije biti doskorašnji ambasador Crne Gore u Sjedinjenim Američkim Državama Srđan Darmanović (DPS), koji je bio i dekan na fakultetu političkih nauka Univerziteta CG.\nNa čelu Ministarstva ekonomije biće Dragica Sekulić, doskora generalna direktorka Direktorata za energetsku efikasnost pri Ministarstvu ekonomije (DPS), dok je njen kolega iz DPS Mevludin Nuhodžić preuzeo resor unutrašnjih poslova.\nNamjesto Raška Konjevića novi ministar finansija biće Darko Radunović (DPS), dosadašnji izvršni direktor Prve banke, a na čelu ministarstva kulture biće Janko Ljumović (DPS), bivši direktor Crnogorskog narodnog pozorišta, dok će resor održivog razvoja i turizma voditi Pavle Radulović (DPS), bivši menadžer Glavnog grada.\nTakođe, umjesto Sanje Vlahović, nova ministarka nauke biće dr Sanja Damjanović (DPS), fizičarka, u svijetu prepoznata kao naučnica CERN-a.\nKenan Hrapović iz Socijaldemokrata novi je ministar zdravlja, a Socijaldemokratskoj partiji je pripao i resor prosvjete, kojim će rukovoditi Damir Šehović, doktor ekonomskih nauka i predavač na Ekonomskom fakultetu CG. Ministar saobraćaja je Osman Nurković iz Bošnjačke stranke, dok je resor za rad i socijalno staranje pripao njegovom partijskom kolegi Kemalu Purišiću.\nMinistarstva za ljudska i manjinska prava preuzeo je Mehmet Zenka iz koalicije „Albanci odlučno“, a Marija Vučinović iz Hrvatske građanske inicijative biće ministarka bez portfelja.\nOno što je interesantno je da se samo dva ministra iz prethodne vlade nalaze u novoj Vladi, i to Zoran Pažin kao ministar pravde, i Predrag Bošković, kome je ovo četvrto ministrovanje po redu.


Zbog povrede ramena lijeve ruke za tim neće konkurisati Aleksa Ukropina.\nMladi vaterpolista će zbog tih problema morati na operaciju, koju će odraditi u Hanoveru.\n„Znam da su povrede sastavni dio sporta, ali se osjećam baš loše. Ne mogu riječima da opišem koliko mi je žao što neću moći da pomognem saigračima iz državnog tima na Mediteranskim igrama, finalnom turniru Svjetske lige i ključnom takmičenju ovog ljeta Evropskom prvenstvu u Barseloni“, rekao je Ukropina za Sport Klub i nastavio:\n„Vjerovao sam sve dok je postojao i promil nade. Međutim, poslije detaljnih preglada ustanovljeno je da je tetiva ramena pred pucanjem i da je jedini način da se to sanira operacija. Posle slijedi oporavak, terapije, a spreman ću biti sredinom septembra, početkom oktobra“.\nUkropina vjeruje da će nacionalni tim biti konkurentan za dobar rezultat na Evropskom prvenstvu.\n„Imamo odličnu reprezentaciju. Povratak Ivovića i Janovića je velika stvar. Pored toga, generacija koja je igrala na Svjetskom prvenstvu u Budimpešti i osvojila peto mjesto je starija za godinu, a samim tim iskusnija i kvalitetnija. Najbolji primjer za rečeno su rezultati Jadrana. Malo nam je nedostajalo da stignemo do finalnog turnira Lige šampiona, ali ubio nas je poraz od Sabadelja. Žao mi je što neću moći da pomognem državnom timu, ali mislim i vjerujem da Crna Gora na Evropskom prvenstvo može da napravi korak više u odnosu na Svjetsko i da se i pored jake konkurencije umiješa u borbu za medalje“, zaključio je Aleksa Ukropina.


The Allman Brothers Band - Priča o grupi - ART mozaik\nThe Allman Brothers Band, IPA: progresivna rok grupa poreklom iz Mejkona u Džordžiji koja je svirala južnjački rok i bluz. Grupa je svoju najveću popularnost doživela sedamdesetih godina prošlog veka kada je Džordž Kimbal, novinar časopisa Roling Stoun, godine 1971. opisao grupu kao „najbolji prokleti rokenrol bend koji je ova država iznedrila u poslednjih pet godina.”\nGrupa je nastala 26. marta 1969. u Džeksonvilu na Floridi a članovi su bili Djuen Olmen (slajd gitara i solo gitara), Greg Olmen (vokal, orgulje), Diki Bets (solo gitara, vokal), Beri Oukli (bas-gitara), Buč Traks (bubnjevi) i Džej Džohani „Dejmo“ Džohanson (bubnjevi).\nBraća Olmen, Djuen i Greg, bili su članovi garažnog benda koji se zvao “Escorts”, zatim ”Allman Joyce” i, na kraju, “Hour Glass”. Kao “Hour Glass” snimili su dva neuspešna albuma za diskografsku kuću Liberty Records. Kuća je raskinula ugovore sa svim članovima benda osim sa Gregom, za kojeg su smatrali da poseduje izvestan komercijalni potencijal. Djuen Olman, koji je u to vreme svirao kao sešn gitarista na albumu Džonija Dženkinsa “Ton-Ton Macoute” (zapravo je to bio prvi Djuenov solo album pre nego što je formiran OBB), počinje svirati sa Dikijem Betsom, Bučom Traksom i Berijem Ouklijem u Džeksonvilu. Djuen dovodi i bubnjara Džejmoa, s kojim je ranije svirao i tako je formirano jezgro grupe. U to vreme, Greg se nalazio u Los Anđelesu, odrađujući ugovor koji su kao “Hour Glass” potpisali sa “Liberty Records”. Na Dvejnov poziv dolazi u Džeksonvil „da popuni grupu i da peva.”\n“The Allman Brothers Band“ su na jugu odsvirali velik broj koncerata pre nego što su objavili svoj debitantski album, The Allman Brothers Band. Kritika je album dočekala pohvalama, ali ovaj bluz-rok album je među malobrojnim obožavaocima stekao samo izvestan kult-status. Većina kompozicija na albumu svrstana je u podžanr bluz-roka, ali su „Snovi“/”Dreams“, dugačka numera u 12/8 ritmu, postali matrica za neke od bendovih najboljih svirki.\nSledeći album, Idlewild South, objavljen 1970. u produkciji Toma Dauda, doživeo je kritičarske pohvale ali i komercijalni uspeh. Improvizatorska kompozicija “Revival” i setna ali energična “Midnight Rider” pokazuju da se grupa orijentisala ka kraćim kompozicijama, pogodnim za izvođenje na radiju. (Neposredno nakon objavljivanja ovog albuma Djuen Olmen je učestvovao u snimanju sada već klasičnog rok albuma, Layla and Other Assorted Love Songs sa bendom Erika Kleptona Derek and The Dominoes).\nGodine 1971. svetlost dana ugledao je živi album, At Fillmore East, sa materijalima snimljenim 12. i 13. marta te godine u legendarnom rok sastajalištu, dvorani Filmore East. Album je takođe postigao veliki uspeh i danas se pominje kao jedan od najboljih živih rok albuma svih vremena. Na njemu grupa na briljantan način predstavlja jedinstvenu mešavinu džeza, klasične muzike, hard roka i bluza, sa aranžmanima prožetim gitarističkim duelima Djuena Olmana i Dikija Betsa, Ouklijevim dugim, melodičnim bas deonicama (u kojima je neretko Oukli figurirao kao treća solo gitara), sa čvrstom, pulsirajućom, ali i prilagodljivom podlogom ritmičke sekcije, te sa Gregovim hrapavim vokalom i briljantnom svirkom na klaviru i orguljama – čineći tako svojevrstan zvučni zid koji se obrušava na slušaoce. Obrada numere “Statesboro Blues” Blajnd Vilija Mektela odlično je odabran uvod u koncert, moćna “Whipping Post” postaje primer duge, epske svirke koja nikad ne dosadi, dok u početku nežna, a kasnije furiozna “In Memory of Elizabeth Reed” nameće poređenja sa Džonom Koltrejnom i Majlsom Dejvisom.\nOvaj koncert je, zapravo, bio i poslednji koncert uopšte koji je održan u dvorani Filmore East koja je nekoliko meseci kasnije, tačnije u junu, i zauvek zatvorena. Završni koncert je postao legendaran najviše zbog činjenice da je bend svirao praktično celu noć. Negde 2005. godine Greg Olmen će se prisećati da su članovi grupe potpuno izgubili pojam o vremenu ne shvatajući da je svanulo sve dok se vrata na sporednom ulazu dvorane nisu odškrinula i jutarnja svetlost nije prodrla u mrak dvorane. Grupa je nastavila sa turnejama i živim svirkama; posle nekoliko decenija objavljen je posebno naručen snimak jednog od poslednjih koncerata benda u ovoj postavi sa naslovom SUNY at Stonybrook 9/19/71. Pokazaće se kasnije da je Djuen Olmen, svirajući slajd gitaru na numeri “Dreams” (a i ostalima), dostigao savršenstvo i u tehničkom i u umetničkom smislu.\nGubitak i slava\nKratko vreme nakon što je „Filmore East“ album dostigao zlatan tiraž Djuen Olmen gine 29. oktobra 1971. godine u Mejkonu kada se, vozeći motocikl, sudario sa kamionom. Članovi grupe su teško podneli gubitak vođe, ali su ipak vrlo brzo odlučili da nastave sa radom. Pesme sa albuma su se i dalje emitovale na FM-radio-stanicama najčešće kao 13-minutni ili 23-minutni odabiri, pri čemu velik broj novih slušalaca i obožavalaca nije bio svestan gubitka kojeg je grupa pretrpela a s njom i čitav svet popularne muzike.\nOmot albuma grupe „The Allman Brothers band“ Eat a Peach iz 1972. godine.\nDiki Bets uspešno preuzima Djuenovu ulogu kompletirajući Eat a Peach, poslednji album na kojem je Djuen svirao. Album je bio mekšeg zvuka (“Plavo nebo“, „Mala Marta”) i setnijeg ugođaja (“Melisa”, “Ne mogu više gubiti vreme”), ali sve pesme zasenjuje 34-minutna sanjarija “Mountain Jam” sa koncerata u Filmor Istu. Pisac Gril Markus opisao je pojedine delove albuma Eat a Peach kao „svetkovinu posle kiše … večno mladu, svevremenu, progresivnu muziku pokradenu iz utopije zvane kolektivno južnjačko sećanje.”\nGrupa je odsvirala nekoliko koncerata u petočlanoj postavi, zatim je odlučeno da se grupi pridruži klavirista Čak Level ne kao zamena za Djuena, već kao još jedan vodeći instrumentalista. Grupa je u ovom sastavu prvi put nastupila u kasnovečernjem televizijskom programu Na koncertu američke TV-kuće ABC.\nVrlo brzo posle te emisije, u još jednoj nesreći pri vožnji motocikla, gine i Beri Oukli i to 11. novembra, 1972. u Mejkonu, samo tri bloka dalje od mesta gde je poginuo Duen Olmen. (Netačne su uobičajene priče da je to bilo na istom mestu gde je poginuo Djuen, isto kao što nije tačna i legenda da je album Eat a Peach nazvan tako po tipu kamiona koji je učestvovao u sudaru u kojem je poginuo Djuen Olmen.)\nOuklija je krajem 1972. zamenio Lamar Vilijams baš pri završetku snimanja sledećeg albuma grupe nazvanog Brothers and Sisters objavljenog 1973. godine. Album je označio stilsku prekretnicu grupe i snažniju orijentaciju prema kantri muzici, delom zahvaljujući odlasku producenta Toma Dauda, a delom i usled rastućeg upliva Dikija Betsa koji uskoro postaje i vođa grupe. Na tom albumu našli su se i najveći hitovi grupe, kao što su “Ramblin’ Man” i “Džesika”; prvonavedena pesma je dospela na 2. mesto top-liste časopisa “Billbord”, dok je „Džesika“ postala sedmominutni hit. Većina pesama na albumu odsvirana je u opuštenom maniru i lako su „ulazile u uvo“, a bend je bio veći nego ikad.\nNekako u to vreme, grupa „The Alman Brothers Band“ postaje vodeća koncertna atrakcija u državi. NJihov verovatno najslavniji nastup zbio se 28. jula 1973. godine na koncertu Letnja svirka u Votkins Glenu blizu grada Votkins Glena u saveznoj državi Njujork, gde su nastupili zajedno sa grupama Grateful Dead i The Band. Koncert je održan na lokalnom trkalištu, a po nekim procenama, prisustvovalo mu je oko 600.000 gledalaca. Na krilima uspeha grupe „The Allman brothers band“ i mnoge druge grupe koje su u to vreme svirale južnjački rok uspele su izići iz anonimnosti i steći veliku popularnost (među ostalim i Marshall Tucker bend i Lynyrd Skynyrd).\nDrugi vrhunac njihove karijere dogodio se na 31. decembra 1973. kada je promotor Bil Grejam organizovao radio-prenos njihovog koncerta iz dvorane Kau palas u San Francisku. Poznate pesme u novim aranžmanima zaplovile su putem radio-talasa, tako da je koncert trajao tri puta duže od predviđenog vremena, s tim da su među gledaocima sve vreme bili članovi grupe Grateful Dead Džeri Garsija i Bil Krojcman te Boz Scaggs.\nNesloga i razlaz\nTrzavice među članovima počele su da načinju jedinstvo grupe. Greg Olmen i Diki Bets okrenuli su se solo karijerama, pritom se Olmen oženio sa Šer, ubrzo i razveo, zatim ponovo oženio i konačno razveo, a cela ta farsa bila je propraćena velikom medijskom pažnjom; a i korišćenje droga polako je uzimalo svoj danak. U muzičkom smislu, Bets i Level su se počeli sve više udaljavati dok je Olmen nastojao da pomiri krajnosti. Kao posledica narastajućih konflikata nastao je stilski i umetnički neujednačeni album Win, Lose or Draw objavljen 1975. godine kada neki članovi grupe uopšte nisu učestvovali u snimanju, dok su drugi otaljavali posao „sa distance“. Na albumu se nalazi nekoliko iznadprosečnih pesama kao što je „kreni-stani“ snimak kompozicije “Can't Lose What You Never Had” Madija Votersa, Betsov instrumental “High Falls”, te naslovna pesma Grega Olmena sa vidljivim uticajem Džeksona Brauna. Grupa se nekako držala na okupu do 1976. godine kada je Greg Olmen uhapšen zbog posedovanja droge. Odmah nakon hapšenje nagodio se sa federalnim agentima da će svedočiti protiv prijatelja i zaposlenika u bendu. Level, Džohanson i Vilijams oformili su grupu Sea Level, dok se Bets okrenuo solo projektima. Zanimljivo je da su se sva četvorica zaklela da više nikad neće svirati sa Gregom Olmenom.\nU međuvremenu, “Capricorn Records” objavljuje kompilaciju The Road Goes On Forever te mlako primljeni živi album Wipe the Windows, Check the Oil, Dollar Gas; oba albuma su doživela neuspeh na blagajnama.\nGrupa se ponova okupila 1978. da bi snimila Enlightened Rogues (1979). Na snimanju su učestvovali novi članovi Dan Toler (gitara) i Dejvid „Ruk“ Goldflajs (bas) kao zamene za Levela i Vilijamsa koji su glatko odbili poziv da se pridruže bendu pravdajući se zauzetošću projektom Sea Level. Kompozicija “Crazy Love” bila je slabašni hit-singl, dok se instrumental “Pegasus” izvesno vreme emitovao na radio-stanicama, ali, sve u svemu, The Allman Brothers Band nisu bili popularni kao nekada, dok su finansijske poteškoće opterećivale i bend i kuću Capricorn Records koja bankrotira 1979. Capricornove ugovore preuzima PolyGram, a ABB potpisuju za Arista Records. Tu realizuju nekoliko albuma koje je kritika pokopala, otpuštaju Džejmoa i konačno se razilaze 1982. godine.\nGrupa se ponovo okuplja 1989. godine i kod američke publike brzo dostiže nekadašnju popularnost dodatno povećanu albumima sa arhivskim materijalom koje je izdao „Polygram“ te redovnim nastupima na otvorenim letnjim koncertima u amfiteatrima. Grupi su pristupili Voren Hejns (gitara, vokal), Džoni Nil (udaraljke i harmonika) i Alen Vudi (bas-gitara), ali nije bilo ni Levela ni Vilijamsa; Level je bio zauzet turnejom sa Rolingstonsima, a Lamar Vilijams je umro od raka 1983. godine. Po potpisivanju ugovora sa Epic Records-om, grupa objavljuje album Seven Turns (1990) koji nailazi na odlične kritike. Zatim sledi Nilov odlazak te dva osrednje prodavana albuma (Shades Of Two Worlds (1991) i Where It All Begins (1994. koji 1998. dostiže i zlatni tiraž), koje je, međutim, kritika dobro prihvatila. Na oba albuma svirao je novi perkusionista Mark Kijonis. Voren Hejns i Alen Vudi oformili su 1994. „paralelnu“ grupu Gov't Mule. Godine 1995. grupa „The Allman Brothers Band“ primljena je u Rokenrol kuću slavnih a 1996. dobijaju nagradu Gremi za najbolju izvedbu rok instrumentala i to za kompoziciju „Džesika“. Nakon Hejnsove i Vudijeve odluke da se potpuno posvete radu u grupi „Gov't Mule“ Hejnsa 1997. godine zamenjuje gitarista Džek Pirson, dok na mesto basiste Vudija dolazi Otil Berbridž. Godine 1999. Pirsona zamenjuje Derek Traks, nećak Buča Traksa, člana prve postave benda.\nGodine 2000, na početku letnje turneje, Diki Bets pod pritiskom napušta grupu zbog privatnih i profesionalnih razloga, a zamenjuje ga Džimi Hering. Zatim Bets pokreće parnicu protiv ostale trojice originalnih članova benda tako da su međusobna optuživanja trajale celo leto. Te iste godine grupa objavljuje živi CD Peakin’ At The Beacon na kojem su audio-zapisi sa sada već tradicionalnih martovskih višenoćnih svirki u dvorani Beacon u Njujorku. Bivši basista grupe Alen Vudi pronađen je mrtav 26. avgusta iste godine.\nGodine 2000. Voren Hejns počinje da povremeno sarađuje sa grupom, a 2001. postaje opet stalni član, ali paralelno sa angažmanom u grupi „Gov't Mule“. (Nekako u to vreme Hejns je našao vremena da krene i na turneje sa grupom Phil Lesh And Frends a u leto 2004. i sa grupom Grateful Dead). Album Hittin’ the Note producirao je sam Hejns a kritika i publika su ga odlično prihvatili, baš kao i koncertni DVD film Live At the Beacon Theatre objavljen 2003. Iste godine DVD dostiže zlatni tiraž. Koncertni CD One Way Out iz 2004. takođe sadrži zapise sa koncerata u dvorani Beacon.\nThe Allman Brothers Band su dve godine uzastopno (2003. i 2004.) bili nominovani za nagradu „Gremi“ u kategoriji „najboljih izvedbi rok instrumentala“ i to za kompoziciju “Instrumental Illness” sa albuma Hittin’ The Note i One Way Out. Godine 2003. muzički magazin „Roling Stoun“ uvrstio je Djuena Olmena, Vorena Hejnsa, Dikija Betsa i Dereka Traksa u svoj spisak “100 najvećih gitarista svih vremena“, pri čemu je Djuen Olmen zauzeo drugo mesto a Traks je bio najmlađi gitarista sa spiska.\nPostava sa Hejnsom i Traksom uspela je održati popularnost i kod mlađe publike putem zajedničkih koncerata sa popularnim džem bendovima kao što su, na primer, Moe i String Chees Incident. Godine 2003. te 2005. glavna atrakcija Bonaru muzičkog festivala bila je upravo grupa The Allman Brothers Band. Godine 2005. grupa dobija termin za dvodnevni nastup na Wanee Music festivalu u floridskom gradiću Live Oak. U tom terminu su nastupale grupe iz njihove „porodice“ (Gov't Mule i “Derek Trucks band”) uz mlade nade kao što su North Mississippi Allstars, Robert Randolph and The Family band, Medeski, Martin & Wood i mnogi drugi.\n“Džesika“, pesma grupe The Allman Brothers Band već dugo godina se koristi kao naslovna pesma u BBC-jevoj TV-seriji Top Gear. Aktuelna tema serije je zapravo elektronska verzija pesme. „Džesika“ je takođe korišćena i u seriji reklama za lanac supermarketa Publics 2004. godine, i to najčešće u scenama idiličnih porodičnih piknika.\nPesma „Melissa“ se 2005. čuje u filmu Planina Brokeback a nešto kasnije i u televizijskim reklamama za Singular. Pesma “Blue Sky” korišćena je 2006. godine u promotivnoj kampanji za KnowMenopause.com.\nPriča o grupi The Allman Brothers Band je priča o trijumfu, tragediji, iskupljenju, raspadu i novom iskupljenju. U preko 30 godina postojanja, grupa je prošla trnovit put od jedne od najuticajnijih rok grupa do skupine ostarelih muzičara koji žive od stare slave, da bi u 21. vek stupili kao jedna od najcenjenijih rok pojava novog doba.\nBrus Eder, All Music Guide.\nThe Allman Brothers Band su bili i ostali najuzbudljivija rok-grupa koja je ikad nastupala na pozornici. Vremenom, oni su se preobrazili u drumske ratnike-osvetnike koji za sobom, umesto leševa, ostavljaju brojno verno sledbeništvo …\nAnonimni obožavalac komentarišući završetak kompozicije “Mountain Jam” sa albuma “At Fillmore East”.\nGremi za najbolju izvedbu rok instrumentala, 1996, „Džesika“\nPrimljeni u Rokenrol kuću slavnih, 1995.\n← Rani Mraz – Mojoj mami, umesto maturske slike u izlogu\nU DVORCU PROMOVISAN PRVIJENAC JASENKE LALOVIĆ →\nRobbie Robertson – Biografija


Senatori predlažu sankcije Rusiji - B92.net\nSenatori predlažu sankcije Rusiji\nVašington -- Èlanovi amerièkog Senata predlažu sankcije Rusiji kako bi privoleli Vladimira Putina da povuèe trupe sa Krima.\nIzvor: Tanjug sreda, 12.03.2014. | 14:41 -> 19:35\nAmerièki kongres razmotriæe primenu odreðenih sankcija prema Rusiji, najtežih od Hladnog rata, u pokušaju da privoli ruskog predsednika Vladimira Putina da povuèe trupe sa Krima, stoji u dokumentu Senata koji je danas izglasan.\nPrema izveštaju agencije AP koja je imala uvid u taj dokument, senatori ovlašæuju administraciju Bele kuæe da nametne ekonomske sankcije ruskim zvaniènicima koji su sauèesnici u korupciji u Ukrajini, kao i sve koji su odgovorni za vojnu akciju u toj zemlji.\nOdbor za spoljne poslove Senata trebalo bi danas da glasa, što vremenski koincidira sa posetom ukrajinskog premijera Arsenija Jacenjuka Vašingtonu i njegovim sastankom sa amerièkim predsednikom Barakom Obamom.\n“Putin se preraèunao igrajuæi partiju ruskog ruleta sa meðunarodnom zajednicom, ali mi odbijamo da zažmurimo, nikada neæemo priznati ovo kršenje meðunarodnog prava“, rekao je senator demokrata Bob Menendez, predsedavajuæi Odbora za spoljne poslove.\nOn je dodao da su SAD na strani ukrajinskog naroda kojem preti osporavanje opstanka, kao i da Ukrajinci treba da izaberu sopstvenu sudbinu bez ruskog mešanja.\nPored sankcija, dokument omoguæava Obaminoj administraciji da položi kreditne garancije u iznosu milijardu dolara za raèun ukrajinske nove vlade.\nPredlog osuðuje rusku “neopravdanu vojnu intervenciju“ na Krimu i savetuje predsedniku Obami da cilja na zabranu izdavanja viza i na zamrzavanje sredstava osoba koje mogu da se dovedu u vezu sa podrivanjem integriteta Ukrajine.\nBela kuæa: Saradnja s Rusijom i dalje uspešna\nVisoka funkcionerka Bele kuæe zadužena za kontrolu naoružanja Elizabet Šervud Rendal rekla je da amerièki i ruski zvaniènici èak i sada ušpešno saraðuju u skladu sporazumima kojima se ogranièava nuklearni arsenal.\n“Oèekujemo da æe Rusi nastaviti da se pridržavaju sporazuma o kontroli naoružanja koje smo postigli. To je u našem zajednièkom interesu i ne vidim razlog da tenzije koje postoje oko Ukrajine na bilo koji naèin ometaju ispunjavanje obaveza“, navela je Šervud Rendal.\nOna je navela da zvaniènici SAD i Rusije zajedno pripremaju samit o nuklearnom naoržanju u Hagu kojem æe, prema njenim reèima, prisustvovati amerièki predsednik Barak Obama, prenela je agencija AP.\nKao deo “resetovanja“ odnosa Moskve i Vašingtona, Obamina administracija zakljuèila je 2010. godine Novi ugovor za smanjenje strateškog naoružanja na 1.550 bojevih glava, kao i za ogranièenje broja interkontinentalnih balistièkih nuklearnih projektila i lansera.\nKeri i Lavrov se opet sastaju u petak\nAmerièki državni sekretar Džon Keri je danas najavio da æe u petak, 14. marta, otputovati u London kako bi razgovarao sa ruskim šefom diplomatije Sergejem Lavrovom u cilju smanjivanja napetosti oko Ukrajine.\nKeri je u amerièkom Kongresu izjavio da æe pokušati da smiri rastuæe tenzije izmeðu Istoka i Zapada uoèi planiranog referenduma za pripajanje ukrajinskog regiona Krima Rusiji, zakazanog za 16. mart, prenela je agencija AP.\nOèekuje se da æe graðani Krima, gde veæinu èine Rusi, na pomenutom referendumu potvrditi pripajanje Rusiji.\nZapadne sile upozoravaju da neæe priznati rezultate referenduma zato što je on u suprotnosti sa ustavom Ukrajine, dok zvanièna Moskva tvrdi da je reè o legitimnom izrazu želje Krimljana za samoodreðenjem.\nKeri veæ više od nedelju dana bezuspešno pokušava da dogovori sastanak izmeðu ruskih, ukrajinskih i evropskih diplomata u cilju smirivanja krize.\nSlaviša Jokanoviæ preuzeo Al Garafu 105 | Sport


Obilježeno 20. godina žločina u Duljcima | Ljutočka Dolina\nPočetnaObilježeno 20. godina žločina u Duljcima\nObilježeno 20. godina žločina u Duljcima\n22 Septembra, 2012 14 Oktobra, 2012 LjutockaDolina Zapisi\nU organizaciji MZ Orašac danas je u naselju Duljci obilježena, sada već dvadeseta godišnjica od zločina 40 civila Bošnjaka. I ovaj put, kao ranijih godina, obilježavanju godišnjice prisustvovali su brojni članovi porodica koje su 23. septembra 1992. godine, ali i cijelim tokom agresije, doživjele gubitak svojih najbližih.\nGovoreći u ime MZ Orašac, Ibrahim Begić je podsjetio na zločin počinjen na mjestu gdje se nalazi spomen-obilježje u Duljcima, kazavši da su upravo na ovom mjestu ubijeni najslabiji, stari i nemoćni što govori najbolje o onima koji su počinili ovaj zločin. Naglasio je da se ipak ova godišnjica dočekuje sa više vjere u pravdu, s obzirom da su pravosudne institucije već pravomoćno osudile četvoricu zločinaca, dok su i drugi locirani. Kako je ovom prilikom posebno naglasio, najvažnije za istinu i trajno obilježavanje ovog mjesta i događaja jeste činjenica da su zločinci priznali učinjena nedjela, za što su i osuđeni.\nNakon ovog obraćanja upriličeno je učenje jasina, a zatim je sve prisutne na 23. septembar 1992. godine podsjetio i Dr. Mujo Begić. Begić je u svom obraćanju na tragične historijske događaje poseban fokus stavio je na događaje septembarskih dana 1992. godine kada se desio zločin u Duljcima.U ime svojih sugrađana Begić je još jednom zatražio od predstavnika općinske i kantonalne vlasti, da se na ovom mjestu izgradi spomen – obilježje dostojno žrtava.Govoreći o potrebi pamćenja ovog događaja, kazao je kako nisu potisnuta bolna i tragična sjećanja, jer su ovdje ubijana i djeca i starci koji ni za šta nisu bili krivi, služeći prije tog tragičnog čina kao roblje tadašnju vojsku Republike Srpske.\nPo obraćanju dr. Begića upriličeno je polaganje cvijeća na spomen obilježje, te učenje fatihe pred duše nedužnih žrtava.\nNa pitanja prisutnih predstavnika medija općinski načelnik Albin Muslić je današnje evociranje uspomena na stravični zločin označio vrlo bitnim trenutkom kada treba stati uz porodice i sjećati se žrtava. Kazao je kako je veoma značajno da je jedan dio učesnika stravičnog zločina u Duljcima, priveden pravdi i osuđen, ali i da su drugi učesnici dobro poznati, te da se zna gdje žive i šta rade. Žrtvama u Ljutočkoj dolini treba više pravde i istine, a općina Bihać će u narednom periodu, kako je najavio Muslić, planirati izgradnju spomen – obilježja, kojim će se trajno obilježiti mjesto stravičnog zločina.\n„Ovo je još jedan od mnogobrojnih teških trenutaka i dana kada se prisjećamo žrtava proteklog rata. Mještani Ljutočke doline, danas se prisjećaju svojih najmilijih, koji su prije 20 godina nevini ubijani samo zato što su pripadali drugom narodu. Iskreno se nadam da će do 21. godišnjice ovog zločina biti uhapšeni i procesuirani naredbodavci ovog zločina, da ne bude završeno samo osudom i priznanjem počinioca ovog zločina.“, rekao je u svom kratkom obraćanju za medije Predsjedavajući Skupštine Unsko-sanskog kantona Admir Hadžipašić.\n← Obilježena 71. godisnjica stradanja Bosnjaka Ljutočke doline\nPanorama Vrnograč Kule →


KREJIĆ NA SLOBODI, NEMA DOKAZA O PRISILNOJ OBLJUBI | Kozarski Vjesnik - Radio televizija Prijedor\nHome Hronika KREJIĆ NA SLOBODI, NEMA DOKAZA O PRISILNOJ OBLJUBI\nKREJIĆ NA SLOBODI, NEMA DOKAZA O PRISILNOJ OBLJUBI\nDragan Krejić (24), mještanin Gornje Tramošnje kod Oštre Luke, osumnjičen za silovanje 21 godišnje djevojke, pušten je na slobodu, iz pritvora u kojem je proveo 20 tak dana. Pritvor mu je ukinut rješenjem Osnovnog suda u Prijedoru.\nOvo je potvrdio branilac osumnjičenog, advokat Milorad Malić. On je prijedlog za ukidanje pritvora, kako stoji u sudskom obrazloženju, podnio 13 januara “navodeći da su pripadnici CJB Prijedor po naredbi Osnovnog suda u Prijedoru pretresli vozilo i porodičnu kuću koje u Gornjoj Tramošnji koristi i Dragan Krejić”.\n-S obzirom da nije pronađen ni jedan dokaz na upotrebu sile ili prijetnje radi prinude na obljubu kao zakonskog obilježja krivičnog djela silovanja u tom smislu ne postoji osnovana sumnja kao uslov za određivanje pritvora. – navodi se između ostalog u obrazloženju Suda. Prijedlog Suda prihvatilo je i Tužilaštvo ” navodeći da su prestali razlozi zbog kojih je određen”.\nPodsjećamo Krejiću je pritvor određen 29 decembra prošle godine. Po prijedlogu Okružnog Tužilaštva koji je prihvatio Osnovni sud u Prijedoru. Njega je za silovanje prijavila 21. godišnjakinja s kojom se kako saznajemo poznavao od ranije.\nPrethodni“TRAMPMOBIL” ĆE BITI NAJSIGURNIJI AUTOMOBIL NA PLANETI!\nSlijedećiLJEKARI OSTALI U ČUDU: “NAPRAVITE I VI BOMBU ZA KRVNU SLIKU”


Euforija u Denveru: Jokić i Nagetsi kompletirali tim\nEkipa u kojoj igra MVP lige je u dosadašnjem toku priprema bila prilično desetkovana, ali sada to više nije slučaj.\nNikola Jokić je, podsetimo, zbog rođenja ćerke propustio uvodni kontrolni meč Denvera, potom je odmarala velika nada kluba iz Kolorada Majkl Porter Junior, a sve vreme je bio odsutan povređeni starter Vil Barton. To je, uz višemesečno odsustvo DŽamala Mareja, koji je zbog teške povrede ligamenata kolena morao na operaciju, uslovilo da trener Majkl Meloun rivalima u predsezoni uglavnom suprotstavlja kombinovanu postavu.\nIpak, kako se odavno znalo da će se Marej vratiti takmičarskim utakmicama tek u drugoj polovini sezone 2020/2021, Nagetsi su tek sada dočekali da predviđena prva petorka zaigra zajedno.\nI na sinoćnjem treningu to je prvi put bio slučaj: u postavi su se našli Monte Moris, konačno oporavljeni Vil Barton, Majkl Porter Junior, Aron Gordon i Nikola Jokić.\nKako ističu igrači Denvera, sve je delovalo savršeno:\n- Pet na pet smo igrali oko 20 minuta. Vežbali smo tri različita stila igre i... starteri su dominirali - presrećan je bio plejmejker Moris, koji će organizovati igru Nagetsa kao član početne petorke dok se Marej ne vrati.\nBarton, koji je ovog leta produžio saradnju s Nagetsima, takođe je bio zadovoljan.\nUpitan kako se oseća posle prvog "pravog" nastupa u igri na dva koša, uz osmeh je rekao:\nNikola Jokić i ostatak ekipe Denvera u četvrtak protiv Oklahome i Alekseja Pokuševskog igraju pretposlednji kontrolni meč, dan kasnije na teren će opet protiv istog rivala (u kome se Pokuševski odjednom našao u "nebranom grožđu"), a novu sezonu otvoriće 21. oktobra, u četvrak od 4 sata po srednjeevropskom vremenu. Tada će igrati na terenu Feniks Sansa koji su ih glatko eliminisali u prethodnom plej-ofu, u drugoj rundi nadmetanja u Zapadnoj konferenciji NBA lige.